FOTO Općina Centar finansirala nabavku vozila za transport napuštenih pasa - Index.ba\nFOTO Općina Centar finansirala nabavku vozila za transport napuštenih pasa\nU parku Hastahana na Marijin Dvoru danas je upriličena primopredaja vozila za transport napuštenih pasa Kantonalnom javnom komunalnom preduzeću „Rad“.\nOpćina Centar Sarajevo nabavila je teretno motorno vozilo „caddy“ opremljeno sa osam boksova za transport napuštenih pasa na području Centra. Vrijednost vozila je gotovo 40 hiljada konvertibilnih maraka.\nNačelnik Općine Centar Nedžad Ajnadžić predao je vozilo izvršnom direktoru Kantonalnog javnog komunalnog preduzeće „Rad“ Hasanu Karačiću, koji se zahvalio za dosadašnji doprinos ove lokalne zajednice koja godinama finansira kupovinu neophodne opreme pomenutom preduzeću.\n-Ovo vozilo dato je na korištenje Službi za komunalnu čistoću koja je formirana pri Kantonalnom javnom komunalnom preduzeću „Rad“. Mi radimo na osnovu zaključka Vlade KS, a nadamo se da će ovo pitanje sistemski biti riješeno u skorije vrijeme. Preuzet ćemo sve obaveze u skladu sa zakonom, a koristim priliku da se zahvalim na ovoj izuzetno značajnoj donaciji, istakao je Karačić.\nNačelnik Ajnadžić je naglasio da na ovaj način Općina Centar još jednom pokazuje svoju opredijeljenost da pokuša riješiti ovaj izuzetno složen problem.\n-Općina Centar je u prošloj godini Veterinarskom fakultetu u Sarajevu izdvojila sredstva za izradu studije o zbrinjavanju pasa lutalica na području ove lokalne zajednice. Jedna od predloženih aktivnosti je i nabavka vozila za transport napuštenih pasa. U narednom periodu ćemo nastojati obezbijediti prostor za privremeni smještaj napuštenih pasa do iznalaženja konačnog rješenja od strane Vlade KS. Ova lokalna zajednica pokušavala je i ranije na više načina riješiti problem prisustva velikog broja pasa lutalica na gradskim ulicama, počev od finansiranja zbrinjavanja pasa lutalica u azilima, kao i njihove sterilizacije i kastracije, pa do saradnje sa udruženjima za zaštitu napuštenih pasa, što sve zajedno nije dalo učinkovite rezultate. Rješavanje nagomilanih problema sa psima lutalicama direktno je u interesu građana, a Općina Centar će učiniti sve kako bi se on sistemski riješio i kako bi se obezbijedila sigurnost građanima, poručio je Ajnadžić.\nPrethodni članakIzetbegović, Čović i Ivanić na okupu u Mostaru\nNaredni članakMusemić: Imamo kvalitet i snagu da dobijemo Slobodu


Kontrola tehničke ispravnosti vozila u Trebinju\nThursday, 25 November 2021 10:12\nStručni tim Auto-moto saveza Republike Srpske (AMS RS) i kompanije „Optima grupa“ danas je u Trebinju besplatno kontrolisao tehničku ispravnost uređaja i opreme na preko 30 motornih vozila i utvrdio da su vozači iz ovog grada spremni za učešće u saobraćaju u zimskim uslovima.\nOva preventivna aktivnost sprovedena je u saradnji sa Policijskom upravom Trebinje, a u okviru velike republičke preventivne kampanje „Bezbjedna vožnja u zimskim uslovima 2021“.\nTokom kampanje uočene su sitne neispravnosti koje treba da se otklone, te je vozačima ukazano na važnost upotrebe odgovorajućih pneumatika u zavisnosti od godišnjeg doba.\nPreventivni karavan AMS RS i „Optima grupe“ sutra je u Bileći (od 12 do 14 časova), a u petak u Gacku (od 8 do 10 časova) i Nevesinju (od 11 do 13 časova), čime se završava ova tradicionalna kampanja.\nAktivnost je preventivno-bezbjedonosnog karaktera i ne sadrži represivne mjere prema vozačima vozila na kojima se utvrde neispravnosti pojedinih uređaja koji su predmet kontrole u toku trajanja akcije.\nКampanja „Bezbjedna vožnja u zimskim uslovima 2021“ se sprovodi u duhu „Decenije akcije za bezbjednost saobraćaja na putevima“ i realizuje uz pomoć Ministarstva unutrašnjih poslova Republike Srpske, Ministarstva saobraćaja i veza Republike Srpske, društveno odgovorne kompanije „Optima grupa“ i lokalnih zajednica.


„Veći paritet u radu“: Američka ambasada pokušava da opravda proterivanje ruskih diplomata\nPrema njegovim rečima, američka strana je „pre više od godinu dana“ izvestila Moskvu da ruske diplomate mogu da rade u SAD najduže tri godine. Kako kaže, diplomate koje bi trebalo da odu iz Amerike 2022. godine već su radile u toj zemlji tri godine.On je ocenio da su Moskva i Vašington napredovali proteklih dana u pogledu bilateralnih pitanja.„Nadamo se da ćemo nastaviti da se krećemo u tom pravcu“, dodao je.Podsetimo, ranije je ruski ambasador u Americi Anatolij Antonov saopštio da će 30. januara Ameriku napustiti grupa od 27 ruskih diplomata, kao i da će još jedna ista takva grupa SAD napustiti 30. juna.Nakon toga je portparolka Stejt departmenta Džalina Porter izjavila da se ruske diplomate ne proteruju iz Sjedinjenih Američkih Država, kao i da će Rusija moći da postavi druge diplomate umesto onih koji će morati da napuste zemlju.S tim u vezi, portparolka Ministarstva inostranih poslova Rusije Marija Zaharova saopštila je 1. januara da će službenici američke ambasade u Moskvi, koji tamo rade više od tri godine, morati da napuste Rusiju do 31. januara 2022. godine.\nrusija, ambasade, američka ambasada, sad, rusija – politika\nOdluka SAD da ograniče trajanje službenih putovanja ruskim diplomatama obezbediće jednaku rotaciju zaposlenih i stvoriće veći paritet u radu, saopštila je američka ambasada povodom situacije sa radom diplomatskih predstavništava i mogućim daljim uzajamnim smanjenjem broja ruskih i američkih diplomata.\n„Pristup Sjedinjenih Američkih Država stvara veći paritet u radu naših diplomatskih predstavništava, jer će omogućiti rotaciju zaposlenih na jednakoj učestalosti. To će pomoći da se olakša postepeno ponovno uspostavljanje naših ambasada, što je neophodno za stabilnije i predvidljive odnose sa Rusijom“, kaže portparol američke ambasade Džejson Rebholc.\nPrema njegovim rečima, američka strana je „pre više od godinu dana“ izvestila Moskvu da ruske diplomate mogu da rade u SAD najduže tri godine. Kako kaže, diplomate koje bi trebalo da odu iz Amerike 2022. godine već su radile u toj zemlji tri godine.\nŽelim da razjasnim – nije reč o proterivanju. Ruska vlada je bila obaveštena da može da pošalje zamenu zaposlenima u ambasadama koji napuštaju SAD, istakao je portparol.\nOn je ocenio da su Moskva i Vašington napredovali proteklih dana u pogledu bilateralnih pitanja.\n„Nadamo se da ćemo nastaviti da se krećemo u tom pravcu“, dodao je.\nPodsetimo, ranije je ruski ambasador u Americi Anatolij Antonov saopštio da će 30. januara Ameriku napustiti grupa od 27 ruskih diplomata, kao i da će još jedna ista takva grupa SAD napustiti 30. juna.\nNakon toga je portparolka Stejt departmenta Džalina Porter izjavila da se ruske diplomate ne proteruju iz Sjedinjenih Američkih Država, kao i da će Rusija moći da postavi druge diplomate umesto onih koji će morati da napuste zemlju.\nS tim u vezi, portparolka Ministarstva inostranih poslova Rusije Marija Zaharova saopštila je 1. januara da će službenici američke ambasade u Moskvi, koji tamo rade više od tri godine, morati da napuste Rusiju do 31. januara 2022. godine.


Za Makrona parlamentarni izbori novi test\nTanjug 25. aprila 2022. 09:37\nPARIZ – Predsednik Emanuel Makron pobedio je protivkandidatkinju krajnje desnice Marin Le Pen sa solidnom razlikom, pokazali su konacni rezultati izbora, ali on nije pokazao trijumfalizam pošto je priznao široko rasprostranjeno nezadovoljstvo građana, navodi Rojters dodajući da su već sve oči okrenute ka junskom parlamentarnim izborima.\nMakron je pobedio sa 58,54 odsto glasova, znatno ispod njegove pobede od 66,1 odsto protiv Le Pen u njihovom prvom duelu 2017. i veoma daleko od 82 odsto koliko je obezbedio konzervativac Žak Širak 2002. kada je većina Francuske stala iza njega pa je ušao u drugi krug predsedničkih izbora u Francuskoj.\n„Mnogi u ovoj zemlji glasali su za mene ne zato što podržavaju moje ideje, već da bi se držao dalje od ideja krajnje desnice. Želim da im se zahvalim i znam da im dugujem u godinama koje dolaze“, rekao je Makron sinoć u pobednickom govoru.\n„Moraćemo da budemo dobronamerni i da iskažemo poštovanje jer je naša zemlja prožeta sa toliko sumnji, toliko podela“, rekao je Makroin.\nKonzervativni dnevnik „Figaro“ napisao je danas u svom glavnom uvodniku da je „mermerna statua džin sa stopalima od gline“.\n„Emanuel Makron to dobro zna… neće imati koristi od bilo kakvog grejs perioda“, navodi list.\nParlamentarni izbori 12. i 19. juna biće ono što je, kako je rekao levičar, Žan-Lik Melanšon „treći krug“ predsednickih izbora, a opozicione stranke svih opcija nadaju se da će ovoga puta moći da pobede.\n„Rekompozicija francuskog politickog pejzaža nije gotova. Većina koja se pojavi na parlamentarnim izborima biće odlucujuća za ekonomsku politiku“, rekao je glavni direktor za investicije kompanije Amundi Vincent Mortie.\nPoruka iz Makronovog tabora u ponedeljak ujutru bila je da će više slušati, nakon prvog mandata u kojem je sam Makron prvobitno nazvao svoj stil rukovodenja „jupiterijanskim“, sugerišući da će ostati iznad politicke borbe.\n„Kada predlog koji utice na živote Francuza dode u Nacionalnu skupštinu, poslanici moraju da odu i razgovaraju o tome sa Francuzima“, rekao je za Frans anter lider parlamenta Rišar Feran, blizak Makronu.\n„U suprotnom, postoji rizik od podele izmedu parlamentaraca i onoga što osećaju Francuzi, piše Rojters.\nNakon kampanje u kojoj su dominirala pitanja troškova života, ministar finansija Bruno Le Mer rekao je za Franse anfo da će ograničenja cena energenata ostati do kraja godine, kako bi se ublažile nagle cene energije izazvane ratom u Ukrajini.


NEMAČKI SKENER MILANA PAVKOVA: Ljubimac navijača Zvezde na spisku želja ekipe iz Bundeslige - Domaći fudbal, Fudbal, Transferi, The Best Of, Top News\nHotSport»Domaći fudbal, Fudbal, Transferi, The Best Of, Top News»NEMAČKI SKENER MILANA PAVKOVA: Ljubimac navijača Zvezde na spisku želja ekipe iz Bundeslige\nNEMAČKI SKENER MILANA PAVKOVA: Ljubimac navijača Zvezde na spisku želja ekipe iz Bundeslige\nMirko Marković| 2019-04-28T10:23:23+02:00\t28. apr 2019. 9:57|0 komentara|HotSport\nZimus su se raspitivali za cenu igrača koji je dao dva gola Liverpulu, a već tri puta su slali izvidnicu u Beograd na dva poslednja derbija.\nDva gola Milana Pavkova u mreži Liverpula su obeležili sezonu napadača Crvene zvezde i zimus je malo falilo da napusti klub, ali se tada kockice nisu složile sa Kinezima i još nekoliko klubova. Pratio ga je slavni Milan, a za cenu se raspitivao kako saznaje HotSport Štutgart.\nNemci su imali određene uslove kada je bilo na redu plaćanje obeštećenja (nekoliko rata) i njihov predlog je odbijen. Ipak, priča nije arhivirana vec su popularne “Švabe” tri puta slali izvidnicu u Beograd. Na dva poslednja derbija bili su pojedinci iz sportskog sektora i sada slede eventualni dalji koraci. Član Bundeslige je vagao dosta i za Nemanju Radonjića i hteli su da iskeširaju šest miliona evra, ali se onda pojavio Marsej sa duplo vecom ponudom.\nStrpljenje se isplati i naplati tako da zaintresovani za Pavkova (postoje klubovi) i izvan Evrope moraće da ispune cenu Crvene zvezde. Ljubimac navijača ne žuri u inostranstvo i sledi posle završetka sezone odmor i nove obaveze u kvalifikacijama za Ligu šampiona, gde je plan da se pokuša novi plasman u elitu ili bar u Ligu Evrope. Provereni aduti su potrebni za trku, a svakako da se traze i pojačanja, kao što Štutgart ima na skeneru Milana Pavkova.


Građanske Inicijative | Mladi u Bujanovcu na korak bliže zaposlenju\n01 Jul Mladi u Bujanovcu na korak bliže zaposlenju\nBujanovac, 30. jun 2016. godine – Građanske incijative su danas u Bujanovcu javno predstavile novi omladinski projekat “Znanjem i proaktivnošću mladih do novih radnih mesta“ koji se ove godine finansira od strane Ministarstva omladine i sporta Republike Srbije, a podržava se od YouthBuild Inernational i kancelarije za mlade u Bujanovcu.\nNermine Aliji Ademi i Fismir Jahiu iz Građanakih incijativa poštujući zvanične jezike u opštini Bujanovac, predstavili su cilj projekta, aktivnosti, donatora. Aliji je istakla da je cilj projekta pored pospešivanja zapošljivosti i zaposlenosti, da podstiče mlade da aktivno i proaktivno deluju u zajednici. Nama je važno da stečena znanja I veština mladi koriste tako što će pružati podršku razvoju poslovanja preduzeća u svoju zajdnicii, pa ovom prilikom pozivam biznis sektor da se uključi od početka i da aktvno učestvuje tokom celog procesa zaključilja Aliji. Jahiu je istakao da uspostavljanje Biznis info centra biće jedna od ključnih aktivnosti ovog projekta, info centar će služiti kao edukativan centar za mlade na teme razvoja poslovnih znanja i veština i model međusektorske saradnje i podrške razvoju lokalnog biznisa. Obuke će držati obučeni predavači sa dugogodišnjom iskustvom, a prednost je što će se dizajn obuka kreirati uz prethodnu analizu potreba i stečeni nivo znanja učesnika/ca, obezbedićemo praksu u saradnji sa biznis sektor i stalnu podršku posle završetka programa zaključio Jahiu i pozvao mlade da se prijave a privatne kompanije da aktivno podrže mlade.


Kada Crveni krst zakuca na vrata kosovskih Srba\nTokom policijske akcije u Severnoj Mitrovici nekoliko policijskih zvaničnika je povređeno\nDa li je srpski Crveni krst na Kosovu sprovodio navodni popis stanovništva ili je radio na ažuriranju socijalne karte za sada nije utvrđeno. Međutim, njihovo kucanje na vrata i prikupljanje podataka o domaćinstvima nateralo je Policiju Kosova da izvrši pretres prostorija Crvenog krsta širom Kosova i da zapleni materijal.\nIz Vlade Kosova navode da su ilegalne aktivnosti unutar teritorije Kosova, bez obzira na prirodu rada bilo koje organizacije, neprihvatljive i neće biti tolerisane. Portparol Vlade Arber Vlahiu za RSE je rekao da je delovanje humanitarnih organizacija na Kosovu regulisano zakonom i ne može biti zloupotrebljeno.\n"Bezbednosni mehanizmi Kosova su odgovorni za bezbednost građana u zemlji, bez razlika, i oni su uvek na usluzi građana", naveo je Vlahiu nakon što je navodno ažuriranje socijalne karte Crvenog krsta izazvalo reakcije na Kosovu, a posebno među srpskim političkim partijama uoči lokalnih izbora 22. oktobra.\nNaime, Policija Kosova je u sredu uz ovlašćenja tužilaštva izvršila pretres prostorija srpskog Crvenog krsta na Kosovu, kao i nekoliko privatnih kuća uposlenih u toj organizaciji. Tom prilikom konfiskovana su dokumenta za koja postoji sumnja da ih pojedinci ove organizacije koriste u vezi popisa stanovništva. Policija ocenjuje da su ta dokumenta sumnjiva i u suprotnosti sa zakonskim odredbama, s obzirom da popis stanovništva na Kosovu mogu da provode samo izvršne institucije Kosova.\nPolicija je takođe tokom pretresa intervjuisala nekoliko pojedinaca koji su se nalazili u prostorijama Crvenog krsta, gde je pronađen materijal za popis stanovništva. Tokom policijske akcije u Severnoj Mitrovici nekoliko policijskih zvaničnika povređeno je nakon što su ih napali pojedinci protiv kojih je pokrenut slučaj zbog napada na službeno lice.\nNa Kosovu nema mnogo reakcija u vezi toga za sada, osim što je američki ambasador Greg Delavi na Tviteru napisao da je zabrinut zbog pitanja Crvenog krsta i da blisko prati dešavanja.\nPoliciji je na proces evidentiranja Crvenog krsta pažnju skrenuo lider Građanske inicijative Srbija, demokratija, pravda Oliver Ivanović\nO čemu se zapravo radi, ispričao je sugrađanin Severne Mitrovice na čija je vrata zakucao Crveni krst:\n"Došla je devojka koja volontira za Crveni krst. Tražili su ime i prezime, pitali da li sam u radnom odnosu, da li sam primao nekad neku pomoć, matičan broj lične karte, da li sam zaposljen, koliko je članova porodice, da li smo odvojeni."\nIz Crvenog krsta Srbije kažu da ne postoji bilo kakav razlog da ta organizacija realizuje popis građana na Kosovu. Generalna sekretarka Crvenog krsta Srbije Vesna Milenović, gostujući na Radio-televiziji Srbije, navela je i da će se Crveni krst Srbije obratiti međunarodnim institucijama u cilju zaštite svojih službenika privedenih na Kosovu.\n"Ono što postoji to je obaveza Crvenog krsta da napravi socijalnu kartu, jer je to odgovornost Crvenog krsta da realno i objektivno deli humanitarnu pomoć", kazala je Milenović.\nS druge strane, Kancelarija za Kosovo u Vladi Srbije najoštrije protestuje zbog privođenja članova Crvenog krsta Kosova i upada policije u njegove prostorije, te upozorava da "zloupotreba humanitarnih pitanja u političke svrhe nikome ne može doneti dobro".\nIz Srpske liste rekli su da je zaplena materijala i pečata, kao i "zlostavljanje članova te humanitarne organizacije događaj bez presedana". Oni dodaju da je policijskim organima na Kosovu na proces evidentiranja Crvenog krsta pažnju skrenuo lider Građanske inicijative Srbija, demokratija, pravda (SDP) Oliver Ivanović, inače politički suparnik Srpske liste.\nIvanović je nedavno na jednoj od njegovih press konferencija izjavio da je ono što se dešava čudno i zabrinjavajuće.\n"Po stanovima nam se pojavljuju ljudi koji kucaju na vrata i vrše nekakav popis. Taj popis je apsolutno nelegalan i ja osnovano sumnjam da se radi o sekti ili o nekoj zlonamernoj organizaciji. U svakom slučaju, mislim da policiji morate to da prijavite, pozivam građane da prijave svakoga ko kuca na vrata i traži ličnu kartu ili lična dokumenta, jer za tako nešto nije ovlašten", kazao je Ivanović.\nI iz Partije kosovskih Srba, treće političke opcije među Srbima na čijem je čelu Aleksandar Jablanović, rečeno je da je "popis stanovništva, koji je doveo do ugrožavanja rada Crvenog Krsta i njegovih službenika, ustvari samo deo kampanje Srpske liste i Srpske napredne stranke (SNS) na Kosovu kako bi došli do svakog domaćinstva, pretili i zastrašivali ljude pre lokalnih izbora i tako uticali na volju naroda".


Moderan, sveobuhvatni on-line alat za treninge, tim bildinge i asesmente, u kome učesnici vode virtuelne firme pod određenim tržišnim kontekstom i upravljaju poslovnim projektima. Članovi svakog tima dobijaju sledeće uloge: CEO, Finansijski Menadžer, HR Menadžer i Menadžer Prodaje i imaju zadatak da zajedničkom radom ostvare što bolji rejting kompanije na tržištu i nadmaše konkurenciju – druge timove. Interesantna i verna realnosti, simulacija učesnike smešta u najrazličitije poslovne situacije. Kompleksna je, ali ne i komplikovna za korišćenje. Iako ima i prodajnog i HR i finansijskog praćenja, glavni fokus nije na brojevima, već na “mekim” poslovnim veštinama poput razumevanja poslovanja, preduzetništva, komunikacije, timskog rada, strateškog planiranja, rešavanje problema i donošenja odluka, motivisanja ljudi, delegiranja itd. Ozbiljan i zabavan u isto vreme, obezbeđuje potpunu posvećenost učesnika i podiže energiju. Simteam simulacija je nezavisna od industrije i lako se prilagođava specifičnim potrebama klijenata, a trajanje i težina mogu da variraju.


Majke koje ne doje sklonije postnatalnoj depresiji | Dečji sajt\nNajnovija studija otkriva da majke koje ne doje imaju najmanje dva puta veću verovatnoću od postnatalne depresije jer se kod njih nisu aktivirali hormoni za stimulisanje raspoloženja.\nStudija otkriva da kod ovih žena nedostaju vitalni hormoni koji se inače oslobođaju tokom dojenja kako bi poboljšali raspoloženje majke.\nOko jedna od sedam novih majki pati od postnatalne depresije, koja je inače ozbiljnija od "baby bluesa" u prvih 14 nedelja nakon porođaja.\nUprkos dokazima koji pokazuju da majčino mleko štiti bebe od zdravstvenih problema i da pruža mnoge zdravstvene prednosti u kasnijem životu, mnoge žene se i dalje odlučuju da koriste adaptiranu hranu.\nStudija je nadalje pokazala da su od depresije najzašićenije majke koji su planirale dojiti svoje bebe i koje su bile u stanju da doje.\nMeđutim, studija je takođe pokazala da su najrizilnije grupe one žene koje su planirale dojiti, ali usled određenih problema nisu to u stanju da urade. One imaju i četiri puta veću verovatnoću da budu depresivne nego žene koje su nameravale dojiti i koje su u tome i uspele.\nDr. Maria Lacovou, jedna od autorki studije sa Univerziteta u Cambridge-u kaže da je kod većine žena i beba dojenje veoma jednostavno. Međutim, čini se da je stvar psihološkog karaketra koja utiče na žene koje su htele dojiti, a ne mogu.\nJavna zdravstvena poruka koja podstiče žene na dojenje je veoma snažna tako da ako žene želi da doji, a iz određenih medicinskih ili drugih razloga ne može, ima osećaj neuspjeha te može biti vrlo depresivna.


Potpisan sporazum o uklanjanju trgovinskih barijera sa BIH – Radio Televizija Novi Pazar\nPotpisan sporazum o uklanjanju trgovinskih barijera sa BIH\nDecember 15, 2017 December 15, 2017 Katarina Radovic 417 Views\nMinistar trgovine, turizma i telekomunikacija Rasim Ljajić izjavio je da je od 13 barijera u trgovini Srbije i Bosne i Hercegovine otklonjeno sedam, da će dve biti otklonjenje do kraja januara 2018. godine, kao i da ostaju još četiri barijere koje treba rešiti.\nLjajić je sa ministrom spoljne trgovine i ekonomskih odnosa BiH Mirkom Šarovićem potpisao Protokol o uklanjanju necarinskih barijera u trgovini, u Palati Srbija, što je bio i jedan od zaključaka sastanka predsednika Srbije Aleksandra Vučića sa članovima Predsedništva BiH u septembru ove godine u Sarajevu.\nLjajić je naveo da se od preostale četiri barijere jedna odnosi na izvoz piva iz Srbije u BiH, druga se tiče graničnih prelaza Kotroman – Vardište i Ljubovija – Bratunac, treća se odnosi na preferencijalni tretman u javnim nabavkama i četvrta na privremeni uvoz određenih motornih vozila.\nLjajić je kazao da sve te barijere nisu klasične barijere koje jedna zemlja uvodi prema drugoj, već se radi o neusklađenosti propisa i različitim tumačenjima propisa ili neprimenjivanju protokola koji su već potpisani.\n“Nama je interese da imamo veći slobodan protok ljudi roba i kapital”, rekao je Ljajić i dodao da je robna razmena sa BiH ove godine za 200 miliona evra veća nego u prvih 10 meseci prošle godine.\nLjajić je kazao da su dogovoreni sastanci jednom u tri meseca, a na njima će se razmatrati da li postoje nove prepreke i pronalaziti mehanizmi za njihovo otklanjanje.\nMinistar spoljne trgovine i ekonomskih odnosa BiH Mirko Šarović rekao je da je Srbija drugi najvažniji spoljno-trgovinski partner BiH, pored Nemačke, dodajući da iduće godine očekuje rast trgovinske razmene dve zemlje od 14-15 odsto.\n“Mislim da smo učinili značajan korak kako bi unapredili naše trgovinske i ekonomske veze, i kako bi olakšali trgovinu privredama jedne i druge zemlje”, rekao je Šarović.\nŠarović je ukazao da je uklanjanje barijera stalan zahtev privreda dve zemlje, navodeći da je najvažnije uspostaviti mehanizme za barijere koje će se pojavljivati u budućnosti.\n“Ovaj put smo otklonili barijere koje su možda najviše smetale ekonomijama dve zemlje, a to je pitanje izvoza mleka i mlečnih proizvoda iz jedne u drugu zemlju, izvoza pilećeg mesa, voća, povrća, malina, kao i izvoza proizvoda od čelika, i druge barijere na koje su privrednici ukazivali, kao što je pitanje trgovine sa vodom, sokovima”, rekao je Šarović.\nDodao je da će uštede ukidanjem barijera osetiti privrede obe zemlje, koje su snažno opredeljene za unapređenje ekonomskih i trgovinskih odnosa.\n← Zoran Krstic ličnim primjerom motiviše ostale\nPobeda Boa u Anesiju, Hodžić poslednji →


Počuča: Vratiću se u Srbiju, ne plašim se!\nRadomir Bata Počuča, bivši voditelj TV Pink i nekadašnji portparol protivterorističke jedinica MUP, koji se kao dobrovoljac bori na istoku Ukrajine, rekao je za tu televiziju da će se vratiti u...\ntelegraf.rs, Nedeljnik 0 komentara\nJoksimović: Ovde je pe*er svako ko se umiva i ošiša dlake!\nPoznati kantautor Željko Joksimović je u intervjuu za "Nedeljnik" prvi put otvoreno govorio o srpskoj tradiciji i budućnosti, muzici i kulturi, o tabloidnom blatu, estradi, vojsci i ratu, politici...\nRežirana ljutnja premijera?\nTelevizija Pink poslednjih par dana bombastično je najavljivala intervju sa premijerom Srbije za udarni termin u petak veče. Umesto sveže kompromitovanog urednika "Informera" i autora emisije...\nEstradni događaji koji su obeležili 2014: Ceo svet brujao o Novakovoj svadbi\nEmina blistala na venčanju Željka i Jovane\nŽeljko i Jovana Joksimović su bračne zavete sklopili i pred Bogom, u crkvi Aleksandar Nevski na Dorćolu. Njihovom venčanju prisustvovao je veliki broj estradnih ličnosti, uključujući i zvezde...\nJoksimovići donirali kamion vode za piće


Srpska e-sports asocijacija\nNAJGLEDANIJI NA TWITCH-U Pojavila se pre samo nekoliko meseci i postala SVETSKA SENZACIJA, gejmeri su poludeli za njom\nTeško je probiti se u esports svetu sa novom igrom. Određeni naslovi su pokupili publiku, hard-core igrače, razvili nedostižne takmičarske ekosisteme i postali društvo nedodirljivih. Bez obzira na to, pojavila se igra kojom je uveden novi mod i koja pretenduje da postane konkurencija svim velikanima.\nPC je i dalje najveća igračka platforma\nIako je trenutna generacija konzola u poslednjoj etapi svog životnog puta, razvojni studiji još uvek ne prave igre za sledeću generaciju, bar ne u velikom broju. Anketa koja je sprovedena među preko 4.000 zaposlenih u razvojnim studijima pokazala je da nekih 16 procenata radi na igrama za trenutnu i sledeću generaciju, dok samo 2% radi isključivo za buduće platforme.\nDisplej - najbolji način za još bolju promociju akcija


SEEbiz.eu / RS / Montenegro Airlines uskoro leti i ka trećem ruskom gradu\nMontenergo Airlines Božidar Koljević Rusija\nMontenegro Airlines uskoro leti i ka trećem ruskom gradu\nDatum objave: 12.02.2017. - 20:07:00\nZadnja izmjena: 12.02.2017. - 20:08:31\nPODGORICA - Montenegro Airlines MA uspio je da, uprkos velikoj konkurenciji, uspostavi saradnju sa najvećim turoperatorima na ruskom tržištu, a u planu je otvaranje saobraćaja ka trećem gradu u toj zemlji, saopštio je direktor predstavništva nacionalne avio-kompanije u Rusiji, Božidar Koljević.\nOn je kazao da je tržište Rusije jako kompleksno, a konkurencija ogromna, pri čemu čak 17 avio-kompanija ljeti saobraća ka Crnoj Gori.\n"MA kao najpunktualnija avio-kompanija, sa modernom flotom i jedina strana za ruske putnike, predstavlja optimalan i najbolji izbor za putovanje ka Crnoj Gori", rekao je Koljević za časopis MA, Luxury Inflight.\nMA od 2007. godine realizuje regularne letove iz Moskve ka Crnoj Gori, a od 2015. godine saobraća i ka Sankt Peterburgu. Plan za naredni period je otvaranje saobraćaja i prema trećem gradu na mapi Rusije.\n"Uprkos velikoj konkurenciji, na tržištu Rusije uspjeli smo da uspostavimo saradnju sa najvećim turoperatorima kao što su TUI, PAKS, Biblio glogus, Natali turs, CG turs i ICS", precizirao je Koljević.\nPredstavništvo MA u Rusiji ima dvije kancelarije: jednu u strogom centru Moskve, diplomatskom kvartu, gdje se nalazi i Ambasada Crne Gore i drugu na aerodromu Domodedovo.\nKoljević je naveo da mu je velika privilegija i čast rukovoditi predstavništvom nacionalne crnogorske avio-kompanije u Rusiji.\n"Mali tim naših kolega, koji čine troje službenika, dva buking agenta i jedan station manager uspio je da poboljša individualnu prodaju u našim predstavništvima i uzdigne je na veći nivo zahvaljujući svakodnevnom monitoringu tržišta i regulisanju cijena, u saradnji sa kolegama iz komercijale, pružajući konkurentan proizvod", rekao je Koljević.\nStation manager je zadužen za praćenje aviona, dok se buking agenti bave izdavanjem karata.\nProdaja karata se, kako je dodao, obavlja u oba predstavništva zbog veličine grada, a takođe i udobnosti kupovine karata na aerodromu, neposredno pred let.\nKoljević je kazao da je optimista što se tiče budućeg rada, kao i da postoji još mnogo prostora za napredak i razvoj ruskog tržišta, uz podršku države Crne Gore i resornih ministarstava.\nOn je ocijenio da su putnici iz Rusije, koji koriste usluge Montenegro Airlinesa, jako zadovoljni i rado putuju sa njima.\n"Sigurnost i profesionalizam kompletnog osoblja MA su glavni razlozi našeg uspješnog poslovanja", naveo je Koljević.\nOn je kazao da se svake godine u martu i aprilu u Moskvi i Sankt Peterburgu organizuju međunarodni sajmovi turizma uz aktivno učešće MA.\n"Promociju naše ponude na tržištu Rusije radimo svakog mjeseca kroz organizaciju radnih doručaka i telefonskih sjednica sa turoperatorima. Aktivno sarađujemo sa svakim od preko 100 hiljada individualnih putnika koje preveze MA", rekao je Koljević.\nPrema njegovim riječima, novi izazovi će biti otvaranje regularnog avio-saobraćaja ka glavnim gradovima Bjelorusije, Azerbejdžana, Jermenije i Kazahstana.


Press Online :: Politika :: ZA STOJAKOVIĆA ZAVRŠENA SEZONA\nZA STOJAKOVIĆA ZAVRŠENA SEZONA\nReprezentativac Srbije i standardni starter NBA ligaša Nju Orleans Hornetsa Peđa Stojaković najverovatnije će propustiti čitavu sezonu zbog operacije kičme, izjavio je danas trener tog kluba Bajron Skot.\nPrema njegovim rečima, u ovom trenutku je nemoguće tačno predvideti kada bi on mogao da se vrati na teren, ali je sasvim sigurno da će oporavak trajati nekoliko meseci. Stojaković je u nedelju podvrgnut operaciji zbog diskus hernije.\nDvadesetdevetogodišnji Stojaković pre povrede odigrao je za Hornetse 13 utakmica i ostvario prosek od 17,8 koseva, a procenat šuta za tri poena mu je bio 41 odsto. Ekipa je bez njega odigrala deset utakmica, od kojih je samo dve dobila.\nBek Honetsa Bobi Džekson, koji se oporavio od povrede rebara, izjavio je da će operacija najboljeg strelca biti "veoma skupa i za Stojakovića i za klub".\n"Uvek je veliki problem kada morate da operišete kičmu. Svi sada postavljaju pitanje da li će Peđa kada se vrati biti isti igrač. Ja mislim da hoće, ali ne tako brzo. Možda naredne sezone, a do tada će i klub i on prolaziti kroz veoma frustrirajući period. Ne preostaje nam ništa drugo nego da zbijemo redove i da pokušamo što je moguće više da kompenzujemo njegovo neigranje", rekao je Džekson.


Rusija napušta sporazum o naoružanju\nNaslov: Rusija napušta sporazum o naoružanju Pet Apr 27, 2007 9:52 am\nRuski predsednik Vladimir Putin optužio je juče „strane faktore“ da koriste novac kako bi se mešali u unutrašnje poslove Rusije rekavši da se „najprljavijim metodama pokušava izazvati međuetnička i verska mržnja“ u multikulturalnom ruskom društvu. Putin je objavio i moratorijum na primenu sporazuma o konvencionalnim oružanim snagama u Evropi, kao odgovor na, kako je rekao, gomilanje američkih baza blizu ruske teritorije i američki antiraketni štit.\nPutin je istakao da članice NATO-a, potpisnice sporazuma o konvencionalnim snagama u Evropi iz 1990, nisu ratifikovale taj sporazum i da ne poštuju njegove odredbe.\n„S tim u vezi, smatram svrsishodnim da proglasim moratorijum na učešće Rusije u tom sporazumu, makar dok ga ne ratifikuju sve ostale zemlje i dok ne počnu striktno da ga primenjuju“, najavio je ruski predsednik.\n„Vreme je da konačno i naši partneri ne na rečima, već na delu doprinesu smanjenju naoružanja“, rekao je ruski predsednik, dodajući da ruski partneri ne da ne smanjuju, već povećavaju količinu naoružanja.\nNATO će od Rusije zatražiti objašnjenje zbog proglašenja moratorijuma na sporazum o smanjenju naoružanja, najavio je juče Jap de Hop Shefer, generalni sekretar NATO-a.\n„Očekujem da ministar spoljnih poslova Sergej Lavrov objasni reči njegovog predsednika“, rekao je de Hop Shefer.\nOn je dodao da „članice NATO-a žele da ratifikuju prepravljenu verziju sporazuma kada Rusija ispuni svoje obaveze“.\nSporazum je dogovoren nekoliko meseci posle pada Berlinskog zida 1989. godine i okončanja hladnog rata između NATO-a i Varšavskog pakta, s ciljem da se postigne proverljivo smanjenje konvencionalne vojne opreme.\nRano za politički testament\nPutin je istakao da je, suprotno očekivanjima mnogih da će dati ocenu svog rada od 2000. godine i preporuke za budućnost, preuranjeno da pravi „politički testament“. Navodeći da je „uvek potrebno misliti o budućnosti“, Putin je rekao da je za dalji razvoj Rusije potrebno tražiti „nacionalnu ideju“, oslanjajući se na temeljne moralne vrednosti naroda Rusije, stvorene tokom više od 1.000 godina istorije.\nOn je upozorio i na štetno prisustvo „stranog faktora“.\n„Postoji sve veći dotok novca iz inostranstva koji se koristi za direktno mešanje u naše unutrašnje poslove“, rekao je Putin i založio se za uvođenje oštrijih zakona u borbi protiv „ekstremizma“. On nije direktno imenovao one koji se mešaju u unutrašnje stvari zemlje, a ruske vlasti su do sada u više navrata optuživale zapadne zemlje da finansiraju one koji se protive politici Kremlja.\n„Postoje oni koji koristeći pseudodemokratsku retoriku žele da se vratimo u prošlost, neki koji žele da opljačkaju nacionalna bogatstva, da opljačkaju državu i građane i da nas ostave bez ekonomske i političke nezavisnosti“, upozorio je Putin.\nNjegov dugo očekivani govor najavljivan je i kao smernica u kom će pravcu Rusija krenuti u spoljnopolitičkom i ekonomskim smislu. U poslednjem obraćanju poslanicima oba doma parlamenta pred predsedničke izbore sledeće godine, Putin je još jednom ponovio da se neće kandidovati za treći mandat. Ruski predsednik je dodao da bi Rusija do 2020. godine trebalo da poveća proizvodnju energije za dve trećine i izgradi 26 novih nuklearnih elektrana, kao i specijalnu korporaciju za njihovo upravljanje.\nPutin je istakao i da svaki građanin zemlje mora da saučestvuje u sudbini Rusije:\n„Svaki građanin treba da oseti da saučestvuje u sudbini države i svaki mora da ima šansu da na legalan način poboljša svoj život, poveća radom bogatstvo svoje otadžbine. Vi i ja treba da sa svom snagom, do poslednjeg minuta naših ustavnih punomoćja, efikasno iskoristimo vreme koje nam je sudbina dala da služimo Rusiji“, naglasio je Putin.\nGovoreći o odlasku sa vlasti prvi čovek Kremlja je rekao da je ovo njegovo poslednje obraćanje naciji i da će sledeće imati novi predsednik.\nNjegovo obraćanje poslanicima Dume i Saveta federacije trajalo je sat i 14 minuta, nakon čega je usledio aplauz prisutnih. Putin je pre govora pozvao poslanike da minutom ćutnje odaju počast nedavno preminulom bivšem predsedniku Borisu Jeljcinu.\nKondoliza Rajs: Apsurdan strah Rusije\nAmerički državni sekretar Kondoliza Rajs je juče u Oslu ocenila apsurdnom ideju da antiraketni štit koji SAD planiraju da postave u Češkoj i Poljskoj može da ugrozi stratešku ravnotežu sa Rusijom. „Budimo realni, ideja da će deset raketa presretača ugroziti stratešku ravnotežu potpuno je apsurdna i svi to znaju“, rekla je ona uoči ministarskog sastanka NATO-a, a nakon susreta sa ruskim šefom diplomatije Sergejem Lavrovom.\nNaslov: Re: Rusija napušta sporazum o naoružanju Pet Apr 27, 2007 9:55 am\nSvaka čast Gospodinu Putinu! On je najveći i jedan od najpoštenijih državnika današnjice. Šteta što se ne kandiduje ponovo za Predsednika Rusije. Treba Amerima pokazati zube, oni svima hoće da uvode "demokratiju", a kod njih niko u suštini ne sme da mrdne.


IPA fondovi prekogranične suradnje u svrhu razvoja turizma\nMinistar trgovine turizma i saobraćaja Mirsad Gluhić sa saradnicima primio je dekanicu Filozofskog fakulteta Univerziteta u Tuzli Nihadu Delibegović Džanić i šeficu Odsjeka za bosanski jezik i književnost na Filozofskom fakultetu Univerziteta u Tuzli Amiru Turbić Hadžagić.\nTema razgovora bio je Interreg IPA program prekogranične saradnje Hrvatska – Bosna i Hercegovina – Crna Gora za financijsko razdoblje 2014. – 2020., odnosno javni poziv za apliciranje projekata u okviru ovog programa.\nProgram je namijenjen projektima koji se odnose na četiri tematska područja među kojima su poboljšanje kvalitete socijalnih i zdravstvenih usluga, zaštita okoliša i prirode, prevencija rizika i održiva energija i energetska učinkovitost, turizam, kultura i prirodna baština te konkurentnost i razvoj poslovnog okruženja programskog područja. Program se financira iz dva fonda, Evropskog fonda za regionalni razvoj te iz Fonda za pretpristupnu pomoć IPA II.\nDogovoreno je da Filozofski fakultet konkretizuje saradnju po ovom pitanju sa partnerima iz Hrvatske i Crne Gore, za tematsko područje kulturno-historijska baština te zaštita i adekvatna valorizacija u turističke svrhe.\nMinistarstvo trgovine, turizma i saobraćaja bit će partner Filozofskom fakultetu u pripremi i realizaciji projekta koji zadovolji zahtjevne kriterije IPA fondova.


U ZNAK SEĆANJA NA IVANU RAKONJAC I SAFETA PLANIĆA: U ČETVRTAK AKCIJA DOBROVOLJNOG DAVALAŠTVA KRVI\nJasmina Beganović 22 januar 2018\nU znak sećanja na turističke radnike Ivanu Rakonjac i Safeta Saja Planića koji su pre tri godine tragično izgubili živote u Zlatarskom jezeru, Crveni krst Prijepolja će u saradnji sa Turističkom organizacijom, Domom kulture i Službom za transfuziju krvi iz Prijepolja i ove godine organizovati akciju dobrovoljnog davalaštva krvi.\nPrema rečima Milete Špice, sekretara Crvenog krsta Prijepolje u protekle dve akcije koje su Organizovane u znak sećanja na Ivanu i Saja, prikupljene su značajne količine ove dragocene tečnosti.\n“ Akcija koju ove godine organizjemo po treći put je jedna od najuspešnijih akcija DDK Crvenog krsta Prijepolje. U prvoj koju smo organizovaliu znak sećanja na tragično stradale radnike Turističke organizacije, prikupljeno je 80, a u drugoj 75 jedinica krvi. Verujemo da će se i ove godine gađani odazvati akciji i da ćemo obezbediti značajnu količinu krvi za potrebe prijepoljske bolnice, kaže Špica.\nAkcija će se održati 25. januara u Domu kulture od 9 do 15 sati.\nInače, u nedelju 28. januara navršava se tri godine od kako su život tragično izubili Ivana Rakonjac i Safet Sajo Planić, radnici Turističke organizacije Prijepolje. Nesreća se dogodila u ranim jutarnjim satima kada je džip kojim je upravljao Safet Planić, izgubio kontrolu prilikom preticanja, udario u levu obalu, a zatim probio metalnu ogradu na suprotnoj strani i niz strminu dugu dvadesetak metara sleteo u Zlatarsko jezero.\nPročitano 680 puta\tPoslednji put izmenjeno 22 januar 2018


Poseta predsednika Republike Belorusije | Predsednik Republike Srbije\nPoseta predsednika Republike Belorusije\nPredsednik Republike Srbije Aleksandar Vučić domaćin je predsedniku Republike Belorusije Aleksandru Lukašenku koji boravi u dvodnevnoj zvaničnoj poseti Srbiji. Predsednik Lukašenko stigao je juče u Beograd, a danas mu je priređen svečani doček ispred Palate "Srbija".\nPredsednik Vučić rekao je danas da su Srbija i Belorusija dve prijateljske zemlje, koje imaju odlične političke i ekonomske odnose i poručio da je Srbija uvek imala podršku Belorusije po svim pitanjima.\n"Nikada se nije desilo, od kad je Aleksandar Lukašenko na čelu Belorusije, da bilo kada ta zemlja glasa protiv Srbije. Prošli smo kroz mnogo teških dana i godina, a Belorusija je uvek bila uz nas, na svakom mestu u svetu, u svakom trenutku", rekao je predsednik Vučić nakon razgovora sa predsednikom Lukašenkom.\nPredsednik Vučić podvukao je da su Srbija i Belorusija, nevelike zemlje, ali one koje se diče i ponose svojom samostalnošću, u kojima žive ponosni dostojanstveni ljudi koji žele da sami biraju i odlučuju o svojoj budućnosti.\n„Imali smo veoma dobre i plodonosne razgovore i u svim sferama društvenog života smo se dotakli moguće saradnje, unapređenja, povećanja trgovinske razmene“, rekao je on.\nPredsednik Vučić je naveo da Srbija i Belorusija mogu dalje da unapređuju ekonomsku saradnju, kako bi se ekonomska razmena uvećala do 500 miliona dolara na godišnjem nivou.\n„Ova poseta predsednika Lukašenka biće značajna injekcija, značajan podsticaj za razvoj naših bilateralnih i ekonomskih odnosa, pošto su nam politički odnosi izuzetno dobri“, istakao je predsednik Vučić.\nPredsednik Vučić je poručio da Belorusija uvek može da računa na podršku Srbiije, kao što Srbija zna da i po pitanju Kosova i Metohije i u svim drugim pitanjima uvek može da se nada podršci Minska.\nPredsednik Vučić zahvalio se predsedniku Lukašenku na posvećenosti i požrtvovanosti koju pokazuje u svom odnosu prema Republici Srbiji.\nPredsednik Republike Belorusije Aleksandar Lukašenko je poručio da Belorusija ne menja stav o integritetu i suverenitetu Srbije i da će pružati podršku Beogradu na različitim međunarodnim terenima.\n"Rekao sam Aleksandru (Vučiću), ako mi išta možemo da pomognemo, recite nam, obavezno ćemo to učiniti. Mi računamo na podršku srpskih prijatelja po principijelnim pitanjima za nas", istakao je predsednik Lukašenko napominjući da današnjeg nivoa odnosa dve zemlje ne bi bilo da nije predsednika Vučića.\nPredsednik Lukašenko je ukazao da dve zemlje imaju intenzivan politički dijalog i ekonomsku saradnju, dodavši da je Srbija ključni ekonomski partner Belorusije na Balkanu.\n"Podržavali smo i podržavamo vaše potpisivanje ugovora sa Evroazijskom ekonomskom unijom. Od 1. februara mi predsedavamo tom organizacijom, iskoristitite to", rekao je predsednik Lukašenko pozivajući Srbiju: "Uzmite nas kao šestog člana zone slobodne trgovine".\n"Rešavanje ovih pitanja je jedan od prioritetnih pravaca naše saradnje. Trgovinska razmena je malo pala ove godine, ali imamo vremena", napomenuo je predsednik Lukašenko i podsetio na brojne potpisane sporazume, od kojih su neki u oblasti prosvete i nauke.\n"Sve to svedoči o važnosti saradnje dve zemlje u oblasti nauke i tehnologije bez kojih nema razvoja u savremenim okolnostima", zaključio je predsednik Lukašenko.\nDan ranije dva predsednika položila su vence na Spomen groblju oslobodilaca Beograda i na Spomenik Crvenoarmejcu.\nFoto: Predsedništvo Srbije /Dimitrije Goll


"Odigrali smo vrlo važnu i vrlo ozbiljnu utakmicu. Dominirali smo u skoku i to je bilo izuzetno važno. Zvezda je imala samo dve ukradene lopte i nismo joj dozvolili da igra njenu igru, to je bio jedan od ključeva naše pobede", rekao je Perasović.\nHrvatski trener na klupi tima iz Istanbula imao je samo reči hvale za crveno-bele.\n"Igrali smo jednu od boljih utakmice protiv ekipe koja je imala takav niz. Normalno je da dođe do opuštanja posle takve serije... Skoro pa do opuštanja. Normalno je da Zvezda posle brilijantne serije odigra jednu lošiju utakmicu. Ovo što rade ove godine je nešto za šta im treba skinuti kapu. Mi smo ušli pod punom tenzijom jer nam je utakmica jako bila važna. Sad ostajemo u trci za plej-of", dodao je Perasović.\nOn je istakao da budžet Efesa ove godine nije među 10 najvećih u Evroligi.\n"To možda niko ne zna, ali ove godine nam je budžet između osam i devet miliona evra. Ali, novac ne igra, igra srce... Nije jednostavno, jer uvek ima onih koji imaju više", rekao je Perasović i osvrnuo se na atmosferu koju prave Zvezdini navijači u Evroligi.\n"Imali bismo tri ili četiri pobede više da imamo takvu atmosferu. Košarkaški, Efes je klub sa najvećom tradicijom u Turskoj. Ali, nema fudbalski klub i zato nema fudbalske navijače kao Fenerbahče, Galatasaraj ili Bešiktaš", završio je Perasović.


CGO: ASK da provjeri imovinske kartone poslanika – Portal Mojkovac\nCGO: ASK da…\nU Inicijativi se, kako je saopšteno iz CGO, navodi da je ogroman broj poslanika novog saziva Skupštine Crne Gore prekršio član 23 Zakona o sprječavanju korupcije koji javne funkcionere obavezuje na podnošenje izvještaja o prihodima i imovini 30 dana po prestanku funkcije, kao i 30 dana od dana stupanja na funkciju.\n„CGO smatra da su svi poslanici novog saziva bili u obavezi podnošenja izvještaja zbog stupanja na funkciju, tj. vršenja novog poslaničkog mandata. Da se ne može govoriti o kontinuiranom vršenju javne funkcije, kod onih koji su bili poslanici u prethodnom sazivu, ukazuje i član 14 Zakona o izboru odbornika i poslanika koji propisuje da danom potvrđivanja mandata poslanika, prestaje mandat poslanika prethodnog saziva“, navode u saopštenju i dodaju:\n„Dakle, nema kontinuiteta u vršenju funkcije poslanika u prethodnom i u sadašnjem sazivu Skupštine i svi poslanici 27. saziva Skupštine Crne Gore su morali predati imovinske kartone u roku od 30 dana od dana održavanja Konstitutivne sjednice, koja je održana 23.septembra 2020.godine, odnosno 30. dana nakon stupanja na funkciju poslanika ukoliko su kasnije ušli sa poslaničke liste na neko od upražnjenih mjesta“.\nCGO, kako su saopštili, izražava i zabrinutost da ovo pitanje nije bilo u domenu redovnih kontrola ASK-a, pa je stoga traženo od ASK-a prioritetno postupanje po Inicijativi.\nDodaju da je CGO i ranije ukazivao na činjenicu da veliki broj poslanika, kako nove parlamentarne većine tako i opozicije nisu podnijeli izvještaje ASK-u u zakonom predviđenom roku, ali to nije pratila adekvatna reakcija ASK-a.


Starović: Sa Šolcom moguće uspostaviti konsenzus o KiM kao sa Angelom Merkel - Radio Kosovska Mitrovica\nStarović: Sa Šolcom moguće uspostaviti konsenzus o KiM kao sa Angelom Merkel\n9. June 2022, 09:15\nDržavni sekretar Ministarstva spoljnih poslova Nemanja Starović kaže za RTS da je poseta nemačkog kancelara Olafa Šolca od veoma velikog značaja za Srbiju. Ističe da će među temama razgovora predsednika Vučića i kancelara Šolca biti ekonomija i investicije, ali i krupne političke teme među kojima su pitanje Kosova i Metohije i rat u Ukrajini.\nNemačka podržava evropski put Srbije i to je dobra poruka koju će u Beograd doneti kancelar Olaf Šolc, ali, tu su i tri loše – očekuje se da će visoki gost pojačati pritisak da se što pre sklopi pravno obavezujući sporazum sa tzv. Kosovom, da se naša država priključi sankcijama koje je EU uvela protiv Rusije i da se Republika Srpska okane “secesionističkih ideja”.\nDržavni sekretar Ministarstva spoljnih poslova Nemanja Starović kaže za RTS da je sutrašnji dan veoma važan i da će biti dinamičan.\n“Poseta kancelara Šolca je od veoma velikog značaja za nas. Ona neće biti vremenski dugačka, ali će biti veoma sadržajna i svakako da su najvažniji susreti koji su planirani sa predsednikom Srbije Aleksandrom Vučićem”, ističe Starović.\nNavodi da će Šolc posle toga otići u Prištinu i, po svemu sudeći, već u kasnim večernjim satima naći se u Solunu ponovo sa predsednikom Vučićem i ministrom spoljnih poslova Nikolom Selakovićem.\n“Kada govorimo o temama koje će biti najzastupljenije tokom sastanaka, to je pre svega ekonomija i ekonomska saradnja, u kojoj smo veoma uspešni. Dobro je poznato da je Nemačka naš spoljnotrgovinski partner broj jedan. Slično je i kada govorimo o direktnim stranim investicijama”, navodi Starović.\nIstiče da je logično da je i politička saradnja sa Nemačkom od sve veće važnosti.\n“Verujem da će barem neke od tih najvažnijih planiranih investicija biti tema sastanka Šolca i Vučića, a svakako da će se i krupne političke teme naći na agendi sastanka”, naglašava Starović.\n“Stav o sankcijama jasan i principijelan”\nStarović ističe da postoji jedna velika tema oko koje postoji suštinsko neslaganje, a to je pitanje Kosova i Metohije.\n“Uz sve to, gajim umereni optimizam i umerenu nadu da ćemo uspeti da nađemo nekakav najmanji zajednički imenitelj, najmanje onaj koji smo imali za 16 godina vladavine Angele Merkel, a koji se svodi na zajedničko mišljenje da je potrebno očuvati mir i stabilnost na Balkanskom poluostrvu uprkos različitim političkim vizijama”, kaže Starović.\nNaglašava da veruje da je tu vrstu konsenzusa moguće uspostaviti i sa Olafom Šolcom i da će to biti jedna od tema razgovora.\nKaže da svi zvaničnici koji dolaze iz zemalja Evropske unije stalno potenciraju očekivanja da se Srbija uskladi sa zajedničkom spoljnom politikom, odnosno da se na praktičnom planu pridruži režimu sankcija koje je EU uvela Rusiji.\n“Naš stav je tu jasan i principijelan. On je definisan zaključcima Saveta za nacionalnu bezbednost koji su usvojeni dan nakon početka rata u Ukrajini i mi se tih zaključaka držimo zato što definišu jedan koordinatni sistem unutar kojeg donosimo spoljnopolitičke odluke na svakodnevnoj bazi”, objašnjava Starović.\nKaže da i kada bi se ostavili po strani principi i vrednosti, uvođenje sankcija Rusiji donolo bi daleko više štete Srbiji nego ruskim partnerima i ističe da veruje da i taj argument može biti razumljiv Olafu Šolcu.


Obnovljivi razvoj stimuliše rast i zaposlenost | EurActiv Srbija\nObnovljivi razvoj stimuliše rast i zaposlenost\nObjavljeno : 09.06.2017.\t Tweet\nUčesnici foruma Čista energija za održivu budućnost, koji se 9. juna održava u Beču, složili su se da zemlje regiona ne treba da biraju između čiste energije i ekonomskog rasta jer zeleni razvoj donosi veći rast i veću zaposlenost. Razvoj obnovljivog sektora zahteva jasnu opredeljenost vlada i sigurnost za investitore, ali i podršku civilnog društva i biznisa, ocenjeno je na forumu. Učesnici su rekli i da ne očekuju da se neka zemlja povuče iz Pariskog sporazuma posle izlaska SAD.\nDirektor Sekretarijata Energetske zajednice (EZ) Janez Kopač istakao je na skupu da su sve članice Zajednice, koja je nastala pre 11 godina kao "mini, mini EU", svesne posledica klimatskih promena i da taj problem ujedinjuje sve zainteresovane strane.\nKopač je rekao da, s obzirom na tu činjenicu, očekuje podršku za osnivanje grupe za klimatske promene na Ministarskom savetu EZ koji se održava 9. i 10. juna u Beču.\nNa panelu na visokom nivou u Beču o izboru između uglja i čiste energije trebalo je da učestvuje i ministar energetike Srbije Aleksandar Antić koji je otkazao učešće.\nGeneralni direktor austrijskog ministarstva poljoprivrede, šumarstva, prirodne sredine i vodoprivrede Ginter Libel rekao je na skupu u organizaciji EZ i Balkan grin fondacije da "obnovljivi izvori stimulišu domaću dodatu vrednost".\nPrema njegovim rečima, razvoj obnovljivog sektora međutim traži jasnu opredeljenost vlada i sigurnost za investitore.\nIstovremeno je Artur Runge Mecger, direktor direktorata za klimatsku strategiju u Generalnom direktoratu za klimatske akcije Evropske komisije, kazao da borba protiv promena klime nije pitanje za "iza zatvorenih vrata", već da zahteva podršku i civilnog društva i biznisa.\nMecger je rekao i da će EU i nakon odluke američkog predsednika Donalda Trampa o izlasku SAD iz Pariskog sporazuma zadržati vodeću poziciju, sa drugima, u borbi protiv promena klime.\nOn je naglasio da rast i smanjenje štetne emisije gasova idu zajedno dodajući da je razvoj tehnologije doneo bolja i jevtinija rešenja zahvaljujući kojima čista energija može da bude konkurentna.\nDirektor Mreže za klimatske akcije Evropa Vendel Trio rekao je da su klimatske promene već izazvale velike štete na Balkanu.\nSagorevanje uglja, prema podacima Alijanse za zdravlje i životnu sredinu, košta region 8,5 milijardi evra godišnje.\nTrio je rekao da su Srbiju posledice klimatskih promena koštale pet milijardi evra u poslednjih 15 godina i da to najbolje pokazuje zašto je važna borba protiv promena klime.\nDa je tranzicija na obnovljive izvore moguća, prema njegovim rečima, dokazuje i novi izveštaj OECD koji je pokazao da rast i prelazak na obnovljive izvore energije idu "ruku pod ruku".\nPrema izveštaju OECD, ambiciozne klimatske politike doprinose ekonomskom rastu i mogu dodati 2,5% na planirani rast BDP.\n"Tranzicija na obnovljive izvore doprinosi rastu, zapošljavanju, smanjenju uvoza energije i smanjenju cena energije", istakao je Trio.\nZamenik direktora Sekretarijata EZ Dirk Bušle ocenio je da je prelazak na čistiju energiju za zemlje EZ uvek političko pitanje. Takođe je ukazao na to da se članice EZ čvrsto opredeljene za održivi razvoj ali bez konkretnih planova.\nZa vreme skupa održana je i pres konferencija na kojoj su EZ i EBRD potpisale Memorandum o razumevanju o radu na održivom razvoju koji, prema rečima Kopača, predstavlja samo priznanje dobre saradnje koja već postoji između Zajednice i evropskog kreditora.\nDruge zemlje neće slediti SAD i izaći iz sporazuma o klimi\nDirektor Mreže za klimatske akcije Evropa (CAN Europe) Vendel Trio (Wendel) rekao je da ne očekuje da neka zemlja sledi primer SAD i odluči da se povuče iz Pariskog sporazuma o borbi protiv promena klime.\nTrio je kazao da se širom sveta vidi čvrsto opredeljenje za borbu protiv klimatskih promena i da lideri ističu da će njihove zemlje ostati privržene politikama borbe protiv globalnog zagrevanja.\n"Za razliku od stava američke administracije, zemlje širom sveta vide Pariski sporazum kao motor rasta i zapošljavanja", istakao je direktor Mreže.\nOn je dodao da EU jača saveze na planu klime sa zemljama poput Kine i Kanade, kao i sa onima koje najviše trpe zbog klimatskih promena, kako bi obezbedila da se međunarodni napori usmereni na borbu protiv promena klime nastave i pojačaju.\n"S obzirom na bliske veze Zapadnog Balkana sa EU, očekujemo da zemlje regiona ostanu deo tih napora", kazao je Trio za Betu i Euraktiv na marginama foruma "Čista energija za održivu budućnost" u Beču.\nMreža za klimatsko delovanje Evropa okuplja više od 130 organizacija koje rade na sprečavanju opasnih klimatskih promena i promovisanju održive klimatske i energetske politike u Evropi.\nTrio: Zapadnom Balkanu potrebni ambiciozniji klimatski planovi\nDobro je što su zemlje Zapadnog Balkana potpisale Pariski sporazum i što razvijaju nacionalne planove za smanjenje emisije gasova sa efektima staklene bašte, ocenili su u Mreži za klimatske akcije Evropa (CAN Europe).\nMeđutim, kada se njihovi planovi analiziraju, primećuje se da većina zapravo vodi povećanju emisije u poređenju sa sadašnjim nivoom, rekao je za Betu i Euraktiv direktor Mreže Vendel Trio na marginama skupa u Beču.\nTrio kaže da stoga te planove treba odmah izmeniti kako bi bili ambiciozniji i doveli do realnog smanjenje emisije.\n"Iako je teško praviti poređenja u regionu, u Albaniji, koja je prva ratifikovala Pariski sporazum, napredak je evidentan. I Srbija je to nedavno uradila i ima odličnu priliku da se uhvati u koštac sa problemima kroz razvoj nacionalne klimatske strategije", rekao je Trio.


Tanjug 2. avgusta 2021. 09:10\nBEOGRAD – Zamenik gradonačelnika Goran Vesić obišao je završne radove na vrtiću u obrenovačkom naselju Belo Polje koji će u septembru početi sa radom i u kojem će biti mesta za 200 mališana.\n„Sa ovim vrtićem, koji će primiti oko 200 dece, i onim u Bariču koji opština radi sama, više nijedno dete u Obrenovcu neće čekati na mesto u vrtiću. To je civilizacijska stvar i primarno je za pravilan razvoj deteta“, istakao je Vesić.\nOn je rekao da je vlada prepoznala značaj ulaganja u vrtiće i da je zadatak lokalnih samouprava da podstiču predškolsko obrazovanje, pa se u skladu sa tim očekuje da se do 2025. godine više od 70 odsto dece upiše u vrtiće.\nVesić je ponovio da će u narednom periodu početi izgradnja sedam vrtića na teritoriji Beograda.\nTrenutno se gradi ili projektuje 15 vrtića, od kojih osam u završnoj fazi, a\nočekuje se da će početi sa radom u narednih šest meseci.\n„Dva od tih vrtića su na Bežanijskoj kosi, jedan koji je počeo da se gradi pre desetak dana, zatim vrtić u Bloku 62 koji počinje da se gradi za dva meseca“, rekao je Vesić.\nVesić je dodao da je raspisan tender za izgradnju još sedam vrtića i precizirao da je reč o naseljima Mirjevo, Miljakovac 3, Braće Jerković, Borča, Sremčica, Mladenovac, kao i Stepojevac u Lazarevcu.\nPodsetio je da je 2016. godine na listi čekanja bilo 16.000 dece zbog\nnedovoljnog broja vrtića, navodeći da je sada situacija drugačija sa 1.900 dece na toj listi.\nDirektor predškolske ustanove “Perka Vićentijević” Miloš Desančić, rekao je da se pored tog vrtića u Belom Polju, koji je u završnoj fazi, i u Bariču , koji će se graditi, planira i dogradnja vrtića”Zeka”koji se nalazi u naselju Dudovi, a tom dogradnjom kapacitet vrtića povećaće se za još 100 mesta.\n„Na taj način smanjićemo listu čekanja, jer ćemo sa dogradnjom vrtića ‘Zeka’ dobiti četiri radna prostora“, rekao je Desančcić.\nPomoćnik predsednika opštine Obrenovac Dragan Blažić zahvalio se Gradu Beogradu na uloženim investicijama u izradnju vrtića na toj opštini i precizirao da je reč o sumi od 200 miliona dinara.


Vučić: Skupština stranke pomerena za 20 dana – Info Centar Juga\nVučić: Skupština stranke pomerena za 20 dana\nPredsedništvo Srpske napredne stranke donelo je odluku da za 20 dana pomeri održavanje Skupštine stranke, saopštio je predsednik Srpske napredne stranke Aleksandar Vučić, nakon sednice Predsedništva Srpske napredne starnke.\nSkupština stranke, umesto između 21. i 24. oktobra, biće održana od 11. do 14. novembra.\nKao razloge za odlaganje, naveo je loše brojeve zbog korona virusa i želje stranke da ne ugrozi zdravlje bilo koga, jer, kako je rekao, veruju da će u roku od pet nedelja od danas, epidemiološka situacija biti povoljnija.\nTakođe, Vučić je istakao da u Srpskoj naprednoj stranci žele dodatno da rade na programskim dokumentima, jer su uvereni da će Srpska napredna stranka u budućnosti imati najveću ulogu u oblikovanju života građana i zemlje.\n„Želimo da pred građane izađemo ne sa demagoškim floskulama, već sa programom i planom do 2030. godine, vrednostima i principima za koje se zalažemo“, rekao je Vučić.\nDodao je da će Srpska napredna stranka u međuvremenu obeležiti i godišnjicu od osnivanja i stranačku slavu, ali da su u želji da zaštite ljude pomerili skupštinu.\nVučić je rekao i da će Skupština Srpske napredne stranke trajati četiri dana, od 11. do 14. novembra, a 13. novembra biće donošene odluke.\n„Imamo 4.000 delegata koji će odlučivati o najvažnijim stranačkim funkcijama. To će biti u Hali sportova, ali ćemo zatim imati veliki skup koji će značiti i početak primene novog plana i programa, ali i predstavljanje novih ljudi, u Areni, verovatno istog dana“, rekao je Vučić.\nPovećan broj respiratornih infekcija\nČisti se divlja deponija na teritoriji MZ Hisar\nDanas bez vode jedna ulica u Leskovcu\nREZULTATI KONKURSA Uz podršku Vlade Švajcarske uspostavljaju se savetodavne službe za građane i građanke u 13 lokalnih samouprava\nUhapšeno 16 osoba zbog zloupotrebe položaja\nGradski odbor Srpske napredne stranke Leskovac obeležio slavu Svetu Petku\nU Vladi Srbije formirana Međuresorna radna grupa za uređenje i razvoj Južne Srbije, za članove izabrani direktor PKS – RPK Goran Jović i predsednik opštine Lebane Ivan Bogdanović\nLeskovčanin uhapšen dok je na ulici dilovao heroin


► Memorijal Nadežde Petrović u Čačku otvara se u subotu\nMemorijal Nadežede Petrović je osnovan 1960. godine u Čačku u znak sećanja na tu slikarku, rođenu u Čačku 1873. godine, a umrlu 1915. godine u Valjevu na dužnosti dobrovoljne bolničarke u Prvom svetskom ratu.\nOvogodišnji selektor Memorijala pod nazivom "Na jug, na jug! Idemo na jug" je direktorka Muzeja savremene umjetnosti Republike Srpske Sarita Vujković.\n"Memorijal je koncipiran sa željom da jedna od najznačjnijih bijenalnih manifestacija na prostoru bivše Jugoslavije postane mesto ponovnog susreta, spajanja i okupljanja", navodi se u saopštenju Umetničke galerije.\nVizuelni identitet 30. Memorijala Nadežde Petrović, delo grafičkog dizajnera Nemanje Mićevića, povezao je se fikusom (Ficus elastica) - najvećim i najstarijim drvetom juga na Balkanu, koje već pedeset godina raste kod Doma kulture u Čačku.\nMemorijal prati zajednički regionalni projekat "Teritorija kulture" koji povezuje institucije kulture Čačka, Cetinja i Banjaluke. U tom okviru mladima je namenjena škola za kritiku i umetnost, koja će, uz Memorijal istovremeno raditi u ta tri grada.\nU okviru programa otvaranja Memorijala biće izvedeni dva performansa - Lale Raščić i Jusufa Hadžifejzovića.\nnadežda petrović /\nDva pacijenta primljena na kovid odeljenja čačanske bolnice\nU poslednja 24 sata još dva pacijenta sa simptomima koronavirusa primljena su na kovid odeljenje Opšte bolnice u Čačku, dok je jedan pacijent otpušten.


Prikazan dokumentarni film “Tanakini mostovi” | Trebevic.net\nNa Palama je večeras prikazan dokumentarni film “Tanakini mostovi” Snježana Lalović, koji govori o Japancu zaljubljenom u djela Ive Andrića i Petra Petrovića Njegoša.\nLalović je pojasnio da je riječ o Japancu koji je 1961. godine vidio da je Ivo Andrić dobio Nobelovu nagradu, te je došao u Jugoslaviju da studira slavistiku.\n“Toliko se zaljubio u Andrića i njegovo djelo, a kasnije i u Njegoša da je napravio prvi srpsko-hrvatsko-japanski riječnik”, rekao je Lalović.\nLalović je napomenuo da nije samo to poenta filma već da se odvija i prava drama u vezi sa njegovim životom, smrti i sudbinom njegovog tijela.\nOn je istakao da je ovaj dokumentarni film rađen u produkciji Radio-televizije Republike Srpske i da traje oko 45 minuta.\nDokumentarni film “Tanakini mostovi” prikazan je u Kulturnom centru Pale u okviru dvodnevne manifestacije “Večeri dokumentarnog filma i filmske muzike”.\nPredsjednik Udruženja ljubitelja umjetnosti Pale Goran Šinik rekao je da je film “Tanakini mostovi” veoma zanimljiv, jer govori o Andriću i Njegošu iz vizure jednog Japanca koji je radio zanimljive prevode njihovih djela.\nU organizaciji ovog udruženja večeras je prikazan i film Branka Lazića “Posljednja večera” za koji Šinik kaže da je specifična i zanimljiva priča koja traje 30 minuta i da je vrijedi pogledati.\nVečeri dokumentarnog filma i filmske muzike počele su sinoć, a završene su večeras.\n"Tanakini mostovi"Goran ŠinikSnježana Lalović\nRežiser Đorđe Kadijević sutra gost “Filmoteke” Večeras koncert društva “Sloga” u Sarajevu Pale: Koncert učenika Osnovne muzičke škole Sutra počinje 17. Međunarodni festival poezije za djecu...


Reporteri bez granica: Srbija pala na 93. mesto, Kosovo se popelo na 70. - Gorapress.net\n21.04.2020. u 22:11\nReporteri bez granica: Srbija pala na 93. mesto, Kosovo se popelo na 70.\nPosle šest godina pod vođstvom Aleksandra Vučića, Srbija je postala zemlja u kojoj je često opasno biti novinar, navodi se u novom izveštaju Reportera bez granica, prema kom je Srbija pala za tri mesta na rang-listi slobode medija, te se sad nalazi na 93. poziciji. Sa druge strane, Kosovo se popelo za pet mesta – sa 75, na 70, međutim, i dalje su mediji, kao i skoro sve drugo na Kosovu „podeljeni po etničkoj osnovi“, navodi se u izveštaju.\nOd kada je Vučić na vlasti u Srbiji opasno biti novinar\n„Iako su vlasti uspevale u procesuiranju odgovornih za ubistvo novinara Slavka Ćuruvije 1999. godine, mnoge druge istrage u vezi sa napadima na medijsko osoblje zaustavljene su ili se sa njima odoguvlači“, ukazuju.\nNavode primer novinara Milana Jovanovića, čija je kuća zapaljena u decembru 2018. godine dok su on i njegova supruga bili u njoj.\nBroj napada na medije naglo se povećao, tvrdi, poručujući da „zvaničnici i dalje koriste zapaljivu retoriku protiv novinara“.\n„Neki hrabri novinari i dalje pokrivaju opasne teme poput kriminala i korupcije. Međutim, zbog velike koncentracije medija u državi, njihove priče se mogu uglavnom samo naći na Internetu“.\n„Dogovor između političara i medija, široko rasprostranjene lažne vesti koje toleriše vlast, kao i maltretiranje uzbunjivača Vladimira Obradovića, takođe ostaju veliki razlog za zabrinutost“.\nKao i skoro sve drugo, mediji na Kosovu ostaju podeljeni na etničkoj osnovi\nPrema navodima Reportera bez granica, mediji na Kosovu kao i skoro sve drugo na Kosovu „ostaju podeljenji po etničkoj osnovi“.\n„Pristup informacijama je često ograničen na jednu etničku ili političku grupu, pri čemu većina medija izveštava uglavnom o pitanjima koja se tiču njihove nacionalnosti. Neke od uobičajenih zabrinutosti su fizički i verbalni napadi na novinare, napadi na društvenim mrežama protiv medija i netransparentnost vlasništva medija“, navodi se u izveštaju.\nUkazuju na to da mnogi mediji na Kosovu nemaju finansijsku stabilnost, zbog čega su „osetljivi na politički uticaj“, što često dovodi do samocenzure.\n„Mnogi manjinski mediji nalaze se na rubu izumiranja, zaviseći uglavnom od stranih donacija“, poručuju.\nGrčka je ostala na 65. mestu, a Albanija pala za dve pozicije, na 84. mesto.\nSeverna Makedonija je 92, s tim što je to skok za tri pozicije u odnosu na prethodnu godinu.


Animal Crossing: Pocket Camp je sledeća koja stiže sledećeg meseca\nUpdated petak 03 11 2017 14:14:31\nPosted petak 03 11 2017 13:40:00\nNintendo planira da nastavi sa pravljenjem igara za mobilne platforme, a očekuje se da ćemo u narednom periodu godišnje imati priliku da vidimo dva do tri nova naslova za mobilne uređaje i tablete.\nPredsednik kompanije Tatsumi Kimishima pričao je o tome kakva će biti budući pristup mobilnim platformama (tačan termin koji oni koriste su mobilne aplikacije a ne mobilne igre). U okviru finansijskog brifinga o poslovanju u prethodnih šest meseci, Kimishima je spomenuo gore pomenutu dinamiku izlaska novih naslova, a takođe je potvrdio i da će se nastaviti sa podrškom za već postojeće mobilne igre.\nOn je želeo da istakne kako je na primer Super Mario Run nedavno dobio 3.0 verziju koja je povećala broj aktivnih igrača. Trenutno je ovaj naslov na preko 200 miliona preuzimanja, što je dobar rezultat, ali ne onoliko koliko su se neki nadali, kada je bilo najavljeno da će jedna Mario igra po prvi put biti objavljena na ne-Nintendo hardwareu.\nKada je u pitanju bliža budućnost, uskoro nas očekuje globalno lansiranje za Animal Crossing: Pocket Camp, koji je inače već dostupan u Australiji. Možda ovo ne bi bila loša prilika da one nestrpljive podsetimo da sideloadovanje i nije toliko težak proces na Androidu.


Ističe rok za besplatno preuzimanje licenci za profesionalne vozače\nIzvor: Radio Televizija Vojvodine, 15.Avg.2019, 18:02\nKrajem godine ističe rok za besplatno preuzimanje licenci za profesionalne vozače, neophodne za međunarodni transport. U Srbiji je te sertifikate uzelo 6 hiljada, od 150 hiljada, koliko se procenjuje da ih ima, a u Novom Sadu licence je dobilo 6 stotina vozača.\nS obzirom na to da je samo mali broj vozača preuzeo svoje sertifikate, u auto-moto klubu "Novi Sad", očekuju da će se krajem godine stvoriti gužve, zbog čega neće imati vremena da obrade sve zahteve.\nVozači kamiona i autobusa još uvek ne znaju da imaju mogućnost besplatno da preuzmu licence. Zbog toga je za osam meseci, koliko se izdaju, samo 600 sertifikata preuzeto u Novom Sadu, tvrde u Auto-moto klubu. Međutim, u Poslovnom udruženju "Međunarodni...


Energyobserver - SLOVAČKA / SLOVAČKA ZABRANILA OBJAVU REZULTATA ANKETA 50 DANA PRE IZBORA\nSLOVAČKA / SLOVAČKA ZABRANILA OBJAVU REZULTATA ANKETA 50 DANA PRE IZBORA\nVladajuća slovačka partija Smer progurala je u parlament zakon kojim se produžava zabrana objavljivanja rezultata anketa na 50 dana pre izbora, što je jedan od najdužih perioda u svetu. Taj potez pred planirane izbore u februaru naišao je na oštru kritiku opozicionih partija i političkih eksperata koji ga vide kao pokušaj da se ućutkaju konkurenti iz novih partija.\nSlovački parlament upravo je nadglasao veto predsednice Zuzane Čaputove i usvojio zakon kojim se zabrana objavljivanja rezultata anketa pre izbora produžuje sa 14 na 50 dana.\nPredsednica sada može da se obrati Ustavnom sudu. Takođe može da traži od suda da suspenduje primenu zakona, s obzirom da su opšti izbori planirani za kraj februara.\nU Slovačkoj se, kao i u drugim evropskim zemljama, poslednjih godina javlja sve više novih partija i aktera. Najnoviji "pridošlica" je Zuzana Čaputova, pravnica i aktivistkinja koja je na predsedničkim izborima u martu pobedila Smerovog kandidata.\nNovi zakon podržavaju Smer i jedan od njegova dva partnera u vladajućoj koaliciji - stranka desnog centra Slovačka nacionalna stranka (SNS), kao i opoziciona Narodna partija - Naša Slovačka.\nTim zakonom zabrana objavljivanja rezultata istraživanja pred izbore produžena je sa sadašnjih 14 dana, što je već druga po dužini zabrana u Evropi. Gledano na nivou sveta, samo Kamerun i Tunis imaju duže zabrane.\nAutori zakona, iz Smera i SNS, kažu da im je cilj bio da zaštite glasače od dezinformacija tako da odluku na biralištima donesu na osnovu partijskih programa i aktivnosti.\n"Političke partije koriste ankete da utiču na javno mnjenje, zbunjuju birače", navodi se u novom zakonu, prenosi Rojters.\nProdužavanje zabrane objavljivanja anketa je druga izmena izbornih pravila ove godine, nakon što je u junu vlada pripremila zakon kojim se pooštravaju pravila finansiranja izborne kampanje.\nSociolozi sa Slovačke akademije nauka u saopštenju iz septembra kritikovali su novi zakon zbog "kršenja slobode govora i davanja nelojalne prednosti političkim partijama koje će moći da poručuju istraživanja ali bez objavljivanja".\nKonzervativna partija Socijalna demokratija - Smer, koja je gotovo u kontinuitetu na vlasti od 2006, favorit je i na izborima 2020.\nPrema novom istraživanju Fokusa, Smer će osvojiti 22%, Napredna Slovačka/Zajedno 11% a krajnje desna Narodna partija - Naša Slovačka 10,2%. Od devet partija koje bi mogle da uđu u parlament, četiri će verovatno biti neznatno iznad cenzusa od 5%.\nMeđutim, Smer je u padu od ubistva istraživačkog novinara Jana Kucijaka i njegove verenice 2018. Ta ubistva podstakla su masovne proteste zbog nekažnjavanja korupcije. Protesti su dugogodišnjeg lidera Smera Roberta Fica naterali da se povuče sa mesta premijera gde ga je zamenio stranački kolega Peter Pelegrini.\n28.11.2019 · SLOVAČKA / IZBORI


VRHOVNI KASACIONI SUD: U slučaju tuče zatvorenika u kojoj neki od njih pretrpi povredu ili telesno oštećenje, odgovornost za naknadu štete povređenom snosi država\nOvaj stav VKS je objavio na svom sajtu među ključnim sentencama, a u slučaju iz presude povodom tužbe jednog zatvorenika kome su drugi zatvorenici zadali povrede koje su rezultirale oštećenjem unutrašnjeg i srednjeg uha.\n"Država odgovara za naknadu štete oštećenom zatvoreniku koja je učinjena od drugih zatvorenika za vreme i u uslovima izdržavanja kazne po osnovu objektivne odgovornosti", navodi se odluci VKS.\nNajviši, redovi sud u zemlji čije se odluke moraju poštovati, ističe da u ovakvim slučaju država ne odgovara po osnovu krivice (namere ili nepažnje) već po osnovu objektivne odgovornosti, odnosno uzročnosti, jer je "odgovorna za osiguranje zatvorskih uslova koji ne ugrožavaju telesni integritet zatvorenika, koji se tu nalaze bez svoje volje".\nTakođe država je odgovorna i za propuste zatvorskog osoblja koje nije vršilo kontrolu i nadzor i sprečilo štetu po osnovu objektivne odgovornosti.\n"Zatvorenici se ne smatraju trećim licima čijom je radnjom učinjena šteta koju Uprava kaznene ustanove nije mogla predvideti i sprečiti, da bi se oslobodila odgovornosti'', navodi VKS.\nTaj sud je ukazao da i Ustav propisuje da država odgovara za nezakonit i nepravilan rad državnih organa, kao i da Zakon o izvršenju krivičnih sankcija ("Sl. glasnik RS", br. 55/2014) nalaže da "svako mora poštovati dostojanstvo osuđenog i niko ne sme ugroziti telesno i duševno zdravlje osuđenog".\nU konkretnom slučaju povodom kojeg je doneta ova presuda po zahtevu za reviziju, prebijeni zatvorenik je pretučen u maju 2009. godine tokom boravka u Specijalnoj zatvorskoj bolnici.\nVeštačenjem je, kako se navodi, utvrđeno da kod tužioca postoji "lezija slušnog živca koja može biti posledica trauma i oštećenja srednjeg i unutrašnjeg uva".\nTakođe se konstatuje da je pretrpeo jake bolove i strahove.\nMeđutim prvostepeni sud je odbio njegovu tužbu jer mu nije poverovao da mu je povrede nanela grupa zatvorenika, ali je zato drugostepeni sud utvrdio da jeste, te da je država odgovorna za štetu koju je pretrpeo.\nVKS smatra da je drugostepeni sud pravilno dosudio pravičnu naknadu nematerijalne štete, koja se u ovoj presudi ne navodi.\n"Neosnovani su revizijski navodi u kojima se ističe da država nije odgovorna za štetu jer tužilac nije ''dokazao odstupanja od važećih propisa od strane tužene''... da je Specijalna bolnica preduzela sve mere... da su ''incidenti u zatvorima bili prisutni i biće sve dok postoji zatvora i da se to jednostavno ne može sprečiti'', navodi VKS..\nIzvor: RTV, 09.08.2017.


Održan prijem građana kod predsednika opštine Smederevska Palanka Nikole Vučena\nGrađani će sa čelnikom lokalne samouprave i opštinskim rukovodstvom imati prilike da razgovaraju i u sredu, 24. i četvrtak 25. jula\nU maloj sali SO Smederevska Palanka, danas je održan prvi od 3 prijema građana kod čelnika lokalne samouprave Nikole Vučena i opštinskog rukovodstva. Tom prilikom, sugrađani su mogli da se prijave za posao u jednoj od tri firme koje rade na teritoriji naše i opštine Velika Plana, a li i da razgovaraju o svakodnevnim problemima sa kojima se susreću.\nVeliki broj građana okupio se danas ispred Male sale SO, ali prema rečima prvog čoveka Opštiine malo je bilo onih koji su konkretno tražili zaposlenje što je i bio cilj organizovanja ovog prijema.\n"Iznenađeni smo malim odzivom onih koji traže posao, a zaposlenje je moguće ostvariti u tri firme koje rade na teritoriji naše i opštine Velika Plana. Oko 150 radnih mesta ukupno otvoreno je u konfekciji "Makaron moda", zatim u preduzeću koje radi na izgradnji gasovoda "Turski tok" i u preduzeću "Srbijaautoput" koje obavlja radove na deonici puta Smederevska Palanka-Velika Plana", istakao je Vučen.\nOn je ovim putem apelovao na sve sugrađane kojima je posao potreban da dođu i da se prijave, kako bi mogli da obave razgovore sa pomenutim preduzećima koja traže nove radnike.\n"Pozivam sve naše sugrađane da dođu sutra, u sredu 24, i u četvrtak 25. jula, u malu salu SO Smederevska Palanka od 10 do 12 časova, kako bi pokušali da im obezbedimo posao u ovim preduzećima", zaključio je Vučen.\nPalanački rukometaš Zlatko Rakić nastavlja karijeru u Izraelu!\nJedan od najboljih igrača Superlige Srbije potpisao ugovor sa Makabi Dimonom , gde nastupa još jedan Palančanin Miloš Rajičić\nPoraz palanačkih košarkaša "trojkom"u poslednjoj sekundi: Mladost- Pirot 79:82\nPalančani u dramatičnom meču pretrpeli poraz u 11. kolu Druge lige Srbije. Tim vodio Kime Bogojević, poznati stručnjak, povratnik na klupu Mladosti\nZakazana 14. sednica SO Smederevska Palanka (sreda, 18. decembar, u 10 časova)\nNa dnevnom redu 23 tačke. Najzanačajnija Predlog budžeta opštine za 2020. godinu.


fond divac Arhive - Biznis i Finansije\nHome\tTags\tPosts tagged with "fond divac"\nKabinet ministra bez portfelja zaduženog za demografiju i populacionu politiku, u saradnji sa Fondacijom Ana i Vlade Divac počeo je sa realizacijom novog projekta „Jednaki – Ka rodnoj ravnopravnosti usklađivanjem radnog i porodičnog života zaposlenih“ koji se bavi poboljšanjem usklađivanja radnog i porodičnog života. Projekat će se u narednih 18 meseci sprovoditi, uz finansijsku podršku Evropske unije, kroz program „Prava, jednakost i državljanstvo (2014-2020).“\nCilj projekta “Jednaki – Ka rodnoj ravnopravnosti usklađivanjem radnog i porodičnog života zaposlenih“ je jačanje partnerskog odnosa između zaposlenih i poslodavaca, kao i informisanje o pravima iz oblasti rada i zapošljavanja, sa posebnim akcentom na žene. Projekat je porkenut imajući u vidu da u Srbiji i dalje postoji neravnopravnost između polova, kao i stereotipi kada je u pitanju uloga žene u porodičnom životu.\n,,Imamo zadovoljstvo da realizujemo aktivnosti u više od 20 opština u Srbiji i razgovaramo sa više od 5.000 građana, predstavnika kompanija, civilnog društva, lokalne samouprave, medija i tako zajedno menjamo stereotipe koji su jedna od najvećih prepreka u ostvarivanju ravnoteže između radnog i porodičnog života. Naša Fondacija već 12 godina u Srbiji je realizujući više od 100 projekata pomogla 700.000 ljudi. Susrećemo se sa primerima dobre prakse i jednakosti ali moramo da istaknemo da je više primera neravnopravnosti među polovima i naš zadatak će i ovoga puta biti da ukažemo na položaj žena, da radimo na rešenjima i tokom javne kampanje koju ćemo realizovati javnost informišemo o mogućnostima koje imaju kako bi ostvarili svoja prava“, izjavila je ovim povodom Ana Košel, direktorka Fondacije Ana i Vlade Divac.\nSrbija je prva zemlja zapadnog Balkana koja učestvuje u programu Evropske unije „Prava, jednakost i državljanstvo.“Ovaj program je važan u pristupanju Srbije EU, pošto obuhvata obaveze iz Poglavlja 23 i 24. Odnosi se na oblasti borbe protiv diskriminacije, rasizma, ksenofobije i homofobije, drugih vidova netolerancije, promociju prava ljudi sa invaliditetom, jednakost polova, prevenciju nasilja nad decom, ženama i drugim rizičnim grupama.\nUsklađivanje rada i roditeljstva je svakodnevni izazov žena i muškaraca u čitavoj Evropi. Nova direktiva EU, između ostalog ima za cilj fleksibilnije radne sate i uzimanje roditeljskog odsustva za očeve nakon rođenja deteta kao podrška zaposlenim roditeljima.\n„Evropska unija je najveći donator u Srbiji i nastaviće da bude vaš glavni partner u svim kvalitetnim inicijativama za unapređenje rodne ravnopravnosti i usklađivanja rada i roditeljstva“, izjavila je Mateja Norčič Štamcar, zamenik šefa Delegacije EU u Republici Srbiji.\nPrema podacima Nacionalne strategije za rodnu ravnopravnost Republike Srbije (2016 – 2020), 95% svih žena u Srbiji dnevno troši pet sati na kućne poslove, dok muškarci troše gotovo 40% manje – tri sata i imaju sat vremena više slobodnog vremena nego žene. Jedan od ciljeva projekta je i povećanje nivoa zdravstvene pismenosti i među zaposlenima i među poslodavcima.


Javni poziv za podršku lokalnim samoupravama za rad savetodavnih službi za građane i građanke (rok: 16.4.2019) : Inkluzija\nJavni poziv za podršku lokalnim samoupravama za rad savetodavnih službi za građane i građanke (rok: 16.4.2019)\nJavni poziv traje do 16. aprila 2019. godine i u okviru njega će biti podržano do 12 predloga projekata JLS u vrednosti 15.100-18.875 dolara.\nPravo učešća na javnom pozivu imaju jedinice lokalnih samouprava iz 99 JLS obuhvaćenih programom koje pripadaju II, III i IV grupi prema stepenu razvijenosti, a nemaju uspostavljenu jedinicu za pružanje besplatne ili savetodavne pravne pomoći.\nOhrabruje se međuopštinska saradnja.\nOdabrane JLS sa najboljim predlozima projekata će, pored bespovratnih sredstava za uspostavljanje Savetodavne službe za građane/ke, dobiti i tehničku pomoć u vidu izrađene metodologije za rad Savetodavne službe i vođenje evidencije korisnika/ca.\nViše informacija o samom pozivu, kriterijumima za izbor korisnika i načinu konkurisanja, kao i dokumentaciju za prijavljivanje potražite na stranici www.swisspro.org.rs.\nKako bi se zainteresovane JLS upoznale sa detaljima programa podrške – od prijavljivanja i učešća na javnom pozivu, preko kriterijuma za izbor projekata, do dobijanja bespovratnih sredstava – program Swiss PRO organizovaće informativne sesije širom zemlje u periodu od 25. marta do 3. aprila 2019. godine. O lokacijama i terminima održavanja informativnih sesija javnost će biti blagovremeno obaveštena.


nedelja, 09. dec 2018, 20:02\nDela Mihajla Vukdragovića: Uspavanka, Simfonijska meditacija, ciklus Vokalna lirika i kantata Svetli grobovi pisana 1954. godine po tekstu Jovana Jovanovića Zmaja.\nRođen 8. septembra 1900. godine u Okučanima u Slavoniji, Mihajlo Vukdragović je u periodu od 1921. do 1925. studirao kompoziciju na Državnom konzervatorijumu u Pragu u klasi Karela Boleslava Jiraka, a dirigovanje kod Vaclava Taliha. Studirajući na praškom Konzervatorijumu, Vukdragović je imao prilike da se upozna sa tada modernim tendencijama u evropskoj muzici. To su bile godine kada je Šenberg izgrađivao svoj sistem dodekafonske tehnike, kada je Stravinski već zaključivao svoj „ruski period" i postavljao temelje neoklasičnoj orijentaciji, i kada je Haba na ovom Konzervatorijumu otvorio klasu za četvrtostepenu kompoziciju. Međutim, za razliku od svojih nešto mlađih kolega - niza srpskih kompozitora koji će krajem dvadesetih i tokom tridesetih godina prošlog veka takođe steći obrazovanje na studijama u Pragu, i pri tom prihvatiti nova izražajna sredstva i nove kompozicione tehnike - Vukdragović je tekovinama moderne prišao sa uzdržanošću koju su mu nalagali njegov stvaralački temperament, naklonjen pre svega lirskoj, poetičnoj meditativnosti, i njegovo duboko osećanje povezanosti sa muzičkim nasleđem domaćeg tla. Na taj način, kako ističe Vlastimir Peričić, stilski profil Vukdragovićevih dela u osnovi počiva na osavremenjenim dostignućima neoromantizma i slovenskih nacionalnih škola, neretko je oplemenjen stilizovanim elementima muzičkog folklora, a mestimično osvežen rafiniranim bojama impresionističkog porekla, prihvaćenim preko češke varijante impresionističkog stila.\nKada se sa studija u Pragu Vukdragović vratio u Beograd 1927. godine, radio je kao profesor u muzičkoj školi „Stanković", ali i kao dirigent hora i orkestra koji nosi ime ovog srpskog kompozitora. Interesantno je istaći da je sa horom „Stanković", između ostalih ostvarenja, Vukdragović 1937. godine prvi put u Beogradu izveo Betovenovu Misu solemnis.\nU periodu od 1937. do 1940, kao i od 1945. do 1948. godine, bio je šef muzičkog programa Radio Beograda i simfonijskog orkestra, koji je osnovao 1937. Sa ovim orkestrom izvodio je, pored ostalog, i dela svetske literature, malo poznatih beogradskoj publici, a istovremeno je pratio poznate umetnike kao što su bili violončelista Enriko Majnardi, pijanista Nikolaj Orlov i violinista David Ojstrah. Kako ukazuje Stanojlo Rajčić, glavna zasluga Mihajla Vukdragovića bila je da je u ime Radio Beograda poručivao mladim kompozitorima simfonijska dela koja je potom i izvodio.\nVukdragović se bavio i muzičkom publicistikom i kritikom. Radio je kao kritičar Borbe, Politike ekspres i Zvuka, a svojim stručnim tekstovima, pisanim jezikom pristupačnom svakom čitaocu, odigrao je veliku ulogu u našem muzičkom životu.\nZahvaljujući Vukdragovićevom zalaganju, u periodu od 1953. do 1962. godine kada je radio kao generalni sekretar, Savez kompozitora Jugoslavije dobio je svoj dom, a neosporno je njegova zasluga da danas u Srbiji postoje dva ugledna muzička festivala: „Mokranjčevi dani" u Negotinu i „Horske svečanosti" u Nišu.\nIz Vukdragovićeve bogate biografije izdvajamo i da je dobitnih brojnih priznanja, među kojima posebno mesto zauzimaju nagrade za Drugi gudački kvartet iz 1945. i kantatu Vezilja slobode iz 1948. godine, nagrada koja mu je dodeljena 1956. godine za kantatu Svetli grobovi, kao Vukova nagrada iz 1956. godine za rad na unapređenju muzičkog amaterizma.


On je u obraćanju tokom sednice Generalne skupštine UN izjavio da je svetu potrebno globalno primirje i obustavljanje svih sukoba.\n- Krećemo se u vrlo opasnom smeru. Naš svet ne može sebi da priušti budućnost u kojoj dve najveće ekonomije dele planetu, svaka sa svojim trgovinskim i finansijskim pravilima i kapacitetima interneta i veštačke inteligencije - rekao je Gutereš.\nGutereš je upozorio da postoji rizik da se tehnološka i ekonomska podeljenost pretvore u geostratešku i vojnu, te da se tako nešto mora po svaku cenu izbeći, javio je TASS.\nGeneralni sekretar UN osudio je trud pojedinih zemalja da dobiju vakcinu protiv virusa korona samo za svoje potrebe, naglasivši da UN rade na tome da se lečenje i terapije unaprede za opšte dobro i da podržavaju napore da vakcina bude dostupna i pristupačna svuda u svetu.\nGeneralni sekretar UN traži HITNO OSLOBAĐANJE predsednika Malija\nGeneralni sekretar UN poziva na UKIDANJE SANKCIJA zbog pandemije korona virusa\nGeneralni sekretar UN: Jedina šansa je zajednička borba


Radio Elementi o umetnosti, nauci i klimatskim promenama – ELEMENTARIJUM\nRadio Elementi o umetnosti, nauci i klimatskim promenama\n(SNIMAK, 28. jun 2020.) U nedelju, 28. juna, u 12 časova, na internet radio-stanici Radioaparat (radioaparat.com), emitivano je novo izdanje emisije Radio Elementi\nU poslednjoj emisiji Radio Elementi, u nedelju, 28 juna, bavili smo se novim temama iz art+science oblasti. Petar Laušević razgovarao je sa umetnicom Kristinom Ticom, nacionalnom pobednicom konkursa EU_AILab, koja svoj rad realizuje uz podršku Centra za promociju nauke, uz naučnog mentora. Kristinina izložba Digital Prayer bila je otvorena u galeriji Remont do 3. jula, a Kristina se u njoj bavila temom veštačke inteligencije, kao i virtuelnog i duhovnog prostora.\nJelena Joksimović ispričala je kako je protekla virtuelna manifestacija Maj mesec matematike, koja se ove godine odvijala u specifičnim uslovima pod sloganom „Pomeri/Po meri čoveka“, a bavila se, između ostalog, i plesom kao mogućim jezikom naučne komunikacije.\nOvog leta, Beograđane pozivamo da se uključe u obeležavanje klimatskih izazova u gradu kroz akciju RASHLADI GRAD, koju organizujemo kroz projekat TeRRIFFICA. O akciji je pričala dr Marjana Brkić.\nO letnjem broju naučnopopularnog časopisa Elementi govorio je Bogdan Đorđević, naučni novinar Centra za promociju nauke.


U PC Press-u\nU Svetu Kompjutera\nU Južnim vestima\nO pametnim uređajima\nInternet, IPTV, Televizija\nTelevizija se u zadnjih 10-ak godina dosta promenila kako bi zadržala mesto najpoplarnijeg medija. Internet kao svetski sistem umreženih računarskih mreža sa WWW (World Wide Web) uslugom je za dve i po decenije postao jedan od dominantnijih medija. Aktuelne informacije sa multimedijalnim sadržajem, velika interakcija korisnika i fenomen društvenih mreža su neki od razloga brzog prihvatanja novog medija. Ostali mediji opstaju zahvaljujući prepoznavanju potencijala Interneta … Nastavi sa čitanjem Opcije koje menjaju način gledanja televizije\njovanmirovic 23. novembra 2016. 23. novembra 2016.\nUređaji za bežični WiFi prijem\nBežično WiFi povezivanje uglavnom posmatramo kao efikasno proširenje kućne ili poslovne mreže. Bežični SOHO (Small Office / Home Office) ruteri koji podržavaju standarde 802.11n i 802.11ac, brzina od 150Mbps do 1.3Gbps, obezbediće efikasnu mrežu bez šume kablova i bušenja zidova. Softver u SOHO ruterima je znatno napredovao što omogućava efikasnu raspodelu resursa i povećanu bezbednost mreže. U slučaju kada internet ne stiže kablovskom vezom, na … Nastavi sa čitanjem Uređaji za bežični WiFi prijem\njovanmirovic 3. januara 2015. 13. aprila 2016.\nKada Internet zameni TV antenu\nUbrzani razvoj elektronike, sa kraja prošlog i početka ovog veka, uticao je i na razvoj najpopularnijeg medija – televizije. Osim velike promene u produkcijskoj tehnici, postignut je značajan napredak i u digitalnom prenosu koji je zaslužan za kvalitetan prijem slike. Osim etarskog prenosa, koji se postepeno digitalizuje, signal do televizora može da stigne i sa satelita ili kablovskom infrastrukturom operatera kablovske televizije. Još jedan način … Nastavi sa čitanjem Kada Internet zameni TV antenu\njovanmirovic 31. decembra 2014. 13. aprila 2016.


Pribe uskoro završava izvještaj o pravosuđu? | Srpskacafe\nPočetkom aprila Evropska komisija pokrenula je novu inicijativu za praćenje cijelog sistema vladavine prava u BiH, od agencija za provedbu zakona do sudova, a rezultati praćenja uskoro bi trebali biti saopšteni.\nInicijativa se fokusirala na praćenje i procjenu djelotvornog provođenja reformi u oblasti vladavine prava i jačanje odgovornosti u lancu vladavine prava u BiH, uz puno poštivanje nezavisnosti pravosuđa. Inicijativu predvodi Rajnhard Pribe, bivši direktor u Evropskoj komisiji i iskusni ekspert u oblasti vladavine prava, a nakon što se okonča monitoring vladavine prava u BiH on će sačiniti izvještaj koji će dati EK, vlastima u BiH i javnosti te iznijeti svoje mišljenje i preporuke u vezi vladavine prava u BiH.\nPribe je već nekoliko puta boravio u BiH, te se susreo sa relevantnim predstavnicima vlasti i pravosudnih institucija, uključujući i agencije za provođenje zakona na bh, entitetskom i nivou Kantona Sarajevo. Susreti su održani sa predstavnicima zemalja članica EU i međunarodne zajednice, kao i predstavnicima civilnog društva. Pribe je upoznat i sa opstrukcijama u istragama i pravnim postupcima u slučajevima ubistva Dženana Memića i Davida Dragičevića.\nInicijativa za vladavinu prava završiće sveobuhvatnom „Konvencijom o vladavini prava“, a koja je planirana za 20. novembar u Sarajevu, potvrđeno je za Novinsku agenciju Patria iz Delegacije EU u Sarajevu.\n– U kontekstu inicijative koju je pokrenula Evropska komisija za poboljšanje praćenja i odgovornosti sistema vladavine prava u BiH, viši nezavisni stručnjak, gospodin Rajnhard Pribe, zadužen je da pripremi izvještaj o sistemu vladavine prava. Očekuje se da će izvještaj biti finalizovan nakon javnog događaja o vladavini prava, koji je okvirno zakazan za 20. novembar, a koji će okupiti institucije sa svih nivoa vlasti, civilno društvo i akademsku zajednicu iz cijele zemlje. Očekuje se da će izvještaj biti objavljen povodom održavanja Pododbora za pravdu, slobodu i sigurnost Sporazuma o stabilizaciji i pridruživanju u decembru 2019. godine na kojem će se o njemu i diskutovati. Evropska unija očekuje da se svi akteri u sistemu vladavine prava u BiH fokusiraju na provođenje ključnih prioriteta iz Mišljenja Evropske komisije u oblasti vladavine prava, posebno na jačanju nezavisnosti, nepristrasnosti i odgovornosti pravosuđa – kazali su iz Delegacije EU.


Christian Schmidt se oglasio povodom velikih požara u BiH / Dodik dobio jasne upute, da li će ih ispuniti? - MojCazin\nSchmidt ističe da je obaveza pomoći građanima Bosne i Hercegovine, da li ta pomoć bila domaća ili međunarodna, manje je važno.\nVisoki predstavnik očekuje od nadležnih domaćih institucija da djeluju u okviru svojih nadležnosti i odgovore na hitne potrebe lokalnih zajednica u područjima pogođenim požarima\nNakon današnjeg poziva članova Predsjedništva BiH, Željka Komšića i Šefika Džaferovića, koji je upućen visokom predstavniku Christianu Schmidtu, a tiče se pomoći u gašenju požara koji bukte širom BiH, o svemu se oglasio i Ured visokog predstavnika u našoj zemlji.\n– Požari prijete dijelovima Bosne i Hercegovine što zahtijeva adekvatan odgovor. Zaštita i spašavanje kao odgovor na prirodne nesreće su humanitarno pitanje koje utiče na sve građane u pogođenim područjima, saopćeno je iz Schmidtovog ureda.\n– Visoki predstavnik smatra da je ovo obaveza za sve, da se odgovorno angažuju i učine ono što je ispravno kako bi bili u mogućnosti osigurati građanima odgovarajuću pomoć, bilo domaću ili međunarodnu, istakli su iz OHR-a.\nOn očekuje reakciju domaćih institucija na dešavanja u vezi sa požarima.\n– Visoki predstavnik očekuje od nadležnih domaćih institucija da djeluju u okviru svojih nadležnosti i odgovore na hitne potrebe lokalnih zajednica u područjima pogođenim požarima. Pored toga, visoki predstavnik pomno prati situaciju, te je zatražio detaljne informacije od nadležnih agencija kako bi mogao procijeniti težinu situacije, zaključeno je iz Ureda visokog predstavnika u BiH.\nNa ovaj način, očigledno je da Christian Schmidt očekuje što skoriju reakciju Milorada Dodika, koji jedini koči angažovanje helikoptera OS BiH koji bi pomogao u gašenju požara.\nDa li će član Predsjedništva BiH reagovati na instrukcije visokog predstavnika, ostaje da se vidi.\nBosanac i još tri osobe uhapšene u Srbiji sa 120 kilograma MDMA\nBrutalno su ga tukli, urinirali po glavi, lomili prste...: Detalji monstruoznog ubistva Edina Zejčirovića (VIDEO)


Salkić: Za deponiju Smiljevići primjenjujemo mjere iz dosadašnje dozvole - Akta.ba\n18.01.2019. 14:38 / Izvor: Fena\nIstekla je okolinska dozvola za deponiju Smiljevići kao regionalnu i sanitarnu deponiju, a Federalna uprava za inspekcijske poslove ima uputstvo od Federalnog ministarstva okoliša da primjenjuje mjere iz dosadašnje dozvole, do izdavanja nove.\nU međuvremenu deponija može raditi, a u slučaju da Ministarstvo ne izda dozvolu, odnosno da mišljenje bude negativno, bit će zatvorena, kazao je na pres-konferenciji Federalne uprave za inspekcijske poslove Ejub Salkić, urbanističko-okolišni inspektor.\n"Dakle, nije riječ o zvaničnom odgađanju dozvole nego o tome da još nije izdata nova", naveo je također.\nSalkić navodi i da je prije 15-20 dana inspekcija bila na terenu, konstatirala stanje, poduzela mjere, prekršajne naloge i ostalo, kao i da su na deponiji evidentirani određeni problemi s 'emisijama u zrak' i procjednim vodama.\nDeponija smeća Smiljevići locirana je na teritoriji sarajevske općine Novi Grad.


RTS 1 Pored mene\nsubota, 21. apr 2018, 21:55\nRadnja filma prati mladu gimnazijsku profesorku istorije, punu entuzijazma, koja je zainteresovana za alternativne metode edukacije. Ona živi u braku sa slikarom čija je poslednja izložba izazvala burne reakcije u javnosti. Grupa huligana upravo tu izložbu vidi kao povod da je napadne. Snimak napada potom kače na internet.(2015)\nU želji da zajedno reše problem, ali i iz nemogućnosti da napuste školsku zgradu, učenici počinju da komuniciraju. Tokom jedne noći, o sebi i svojim drugovima iz razreda, saznaće više nego svih prethodnih godina i više nego što su ikada očekivali...\nUloge: Hristina Popović, Slaven Došlo, Mirjana Karanović, Dragan Mićanović, Nikola Glisić, Gorica Regodić, Milica Majkić, Darko Ivić...\nSrce zločina - epizpda 9: Vrnjačka Banja


11.12.2021 u 11:09\nOd 1. januara sledeće godine žene u Srbiji će se penzionisati po novim uslovima, jer se u skladu sa Zakonom o penzijsko-invalidskom osiguranju starosna granica podiže za dva meseca, pa će im za odlazak u penziju uz staž od najmanje 15 godina, biti potrebno 63 godine i četiri meseca života, umesto dosadašnjih 63 godine i dva meseca. Kako je za Tanjug pojašnjeno u Fondu za penzijsko i invalidsko osiguranje, odredbama Zakona o PIO, koji se primenjuje od 1. januara 2015. godine, propisano je da se starosna granica kao jedan od uslova za ostvarivanje prava na starosnu penziju za žene sukcesivno povećava svake godine za po nekoliko meseci. Zakon je propisao da se ovaj uslov pomera sve do 2032. godine, kada će uslovi za ostvarivanje prava na starosnu penziju za sve osiguranike, dakle i za\nBEOGRAD – Isplata dodatnih 20 evra pomoći građanima počeće sutra, kada će je dobiti penzioneri, a 8. i 9. decembra i ostali građani, prenosi Tanjug. Za dodatnih 20 evra pomoći prijavilo se, prema podacima Ministarstva finansija, 99.157 građana Srbije. Rok za prijavu za 20 evra za građane, koji se nisu prijavili za pomoć od 30 plus 30 evra koju je država isplatila u maju i novembru ili su u međuvremenu postali punoletni, istekao je 30. novembra. „Ovim završamo sa isplatom iz paketa pomoći. To je bila važna mera, jer smo zadržali optimizam među građanima, a s druge strane građani nisu umanjili potrošnju, što je važno za ekonomiju”, rekao je ranije ministar finansija Siniša Mali. Penzionerima će dodatnih 20 evra biti isplaćeno 7. decembra, a dobili su i 50 evra u septembru.\n03.12.2021 u 18:30\nIako od izmene „švajcarske formule” i vraćanja umanjenih penzija od novembra 2014. do oktobra 2018, bar za sada nema ništa, jer izdvajanja za ove namene nisu predviđena budžetom za narednu godinu, Udruženje sindikata penzionisanih vojnih lica ne prestaje da podseća vlast da ipak nađu način da pomognu najstarije. Ne samo kroz jednokratnu pomoć, već dugoročno. – Penzije su pale na 45 odsto prosečne zarade za sve kategorije penzionera. Za samostalce su još niže i iznose 43,6 procenata, a za poljoprivrednike 19,5. „Švajcarska formula” zbog toga mora pod hitno da se menja, jer ovako kako je sada penzije se usklađuju sa vremenskim zaostatkom od 18 meseci u kome sva povećanja budu poništena novim rastom cena, to jest inflacijom. Penzionerima ne treba mnogo dokazivati da sa „nikad većim penzijama” sve\nPenzionerima u Srbiji će pomoć od 20 evra biti isplaćena 7. decembra, a punoletnim građanima 8. i 9. decembra, najavio je danas ministar finansija Siniša Mali, a prenosi Beta. Time će biti okončane sve isplate u okviru trećeg paketa pomoći za sprečavanje negativnih posledica pandemije virusa korona za ovu godinu. Rok za prijavu pomoći od 20 evra za građane koji se nisu prijavili za pomoć od 30 plus 30 evra koju je država isplatila u maju i novembru istekao je juče.\n05.11.2021 u 21:47\nPenzioneri razočarani što nema izmene „švajcarske formule”\nBudžetom za narednu godinu koji je pre dva dana usvojila vlada planirano je povećanje penzija po „švajcarskoj formuli” od 5,5 odsto. Uz to je obezbeđen i novac za isplatu 20.000 dinara svakom penzioneru u februaru naredne godine. Kada se to sabere sa ovih 5,5 procenata, to je povećanje u masi za penzije od čak 11,2 odsto, izjavio je Siniša Mali, ministar finansija. To znači da penzioneri, bar kako sada stvari stoje, ne mogu da računaju na promenu „švajcarske formule”, odnosno na novi način usklađivanje penzija, već ostaje dosadašnji prema kome one sa 50 odsto prate rast zarada i isto toliko rast inflacije. Umesto da, kako su se penzioneri nadali, sa 70 procenata prate rast plata i sa 30 rast cena na malo. Dakle, najave nadležnih o velikom rastu BDP-a, činjenici da su sve manje


Završen je dečji kamp u Opustaseru - ZentArhiv - Ipa\nZavršen je dečji kamp u Opustaseru\nU periodu između 16. i 21. jula u Opustaseru je realizovan dečiji kamp projekta. Njegovi učesnici bili su učenici viših razreda mađarskih i srpskih osnovnih škola. Glavni lokalitet kampa bio je Opustaserski nacionalno-istorijski memorijalni park, koji je brojnim atrakcijama obezbedio obilje programskih mogućnosti za učesnike.\nTokom trajanja kampa deca su stigla i do Segedina i Sente. Tokom njihovog boravka u Senti ona su posetila Istorijski arhiv i Gradski vidikovac, odnosno pogledala jednu manufakturu za proizvodnju čokolade.\nU okviru posete Segedinu deca su bila u prilici da pogledaju segedinski Košutnjak i Katedralu, no upoznala su se i sa Repozitorijumom Pedagoškog fakulteta „Đula Juhas”.


- Mi smo sjajan tim, Meklaren je pokazao da može da pobeđuje i osvaja titule. Ali, mislim da nekoliko drugih ekipa uživaju da nas gledaju u situaciji u kakvoj smo trenutno. Oni se plaše da možemo da se vratimo i zapretimo im, a taj strah ne razumem - rekao je Braun.\n- Razgovarali smo sa Hondom o nizu različitih scenarija. Mislimo da Honda može da obavi posao kakav je obavljala u prošlosti. Moramo da se pobrinemo da razvoj bude brži. Počeli smo da radimo na bolidu za sledeću godinu i moramo što pre da odlučimo šta ćemo raditi sa Hondom. Ne možemo da nastavimo ovako, da nismo konkurentni, Meklaren se ne trka da bi bio takav. Prošle su tri godine i moramo da vidimo drastična poboljšanja. Mi, kao i Fernando, želimo da pobeđujemo, da budemo na podijumima, a kako sada stvari stoje, do ne možemo, pa su nam potrebne promene - dodao je on.


Vesti online / Vesti / Svet / Šta je naljutilo Kineze: "Istočni div" okreće leđa Evropi?\nŠta je naljutilo Kineze: "Istočni div" okreće leđa Evropi?\nKina razmatra mogućnost da proredi svoje samite sa istočnoevropskim zemljama, koji su u zapadnim prestonicama izazvali zabrinutost da Peking želi da podeli Stari kontinent, javlja Rojters, pozivajući se na izjave trojice evropskih diplomata.\nKako prenosi britanska agencija, te neimenovane diplomate kažu da ima indikacija da bi Kina mogla da odloži sledeći samit "16 plus 1", koji je predviđen za kraj ove godine u Sofiji, i da ubuduće takve skupove održava svake dve godine, umesto jednom godišnje.\n* "Amerika se povlači sa scene - Kina popunjava prazninu"\n* "Balkan napada, EU se brani, a Kina i Rusi idu po krilu"\nNeki diplomate takođe govore o razočaranosti Kinom i Istočnom Evropom zbog sporosti postizanja poslovnih sporazuma na samitima u postojećem formatu, koji su pokrenuti 2012. godine. Prvi je bio u Varšavi, a poslednji u novembru u Budimpešti.\n- Format "16 plus 1" neće odumreti, jer ti formati nikada ne odumiru, oni imaju svoje živote, ali će to biti manje intenzivan format, koji će se, moguće, pomeriti ka bilateralnim razgovorima - rekao je jedan visoki zvaničnik EU.\nDrugi evropski diplomata smatra da je na najvišem nivou vlasti u Pekingu doneta odluka da se smanji profil samita zbog brige da se time šteti imidžu Kine i podrivaju njeni širi ciljevi u Evropi.\nRojters navodi da kinesko Ministarstvo spoljnih poslova nije odgovorilo na zahtev za komentar.\nPortparol bugarske vlade je za britanaku agenciju izjavio da se Sofija usredsredila na svoju ulogu kao zemlje koja u prvoj polovini ove godine predsedava Evropskoj uniji, a da još nije određen datum za sledeći samit "16 plus 1".\nSVET Sve je jasno: Rusija i Kina pobednici, SAD i EU gubitnici